
MARIJAN ŠANTEK* 


Postupanja policije u tuđem domu 


1. ULAŽENJE POLICIJSKIH SLUŽBENIKA U TUĐI DOM I POSLOVNI 
PROSTOR 


Dom je prostor koji osoba koristi ili ima namjeru koristiti kao obitavalište (kuća, stan, 
vikendica, kamp prikolica, hotelska soba, unajmljeni apartman, jahte, brodska kabina 1 
sl.), prostorije koje su povezane sa stanom istom svrhom korištenja, primjerice tavanski 1 
podrumski prostor, šupe i ostave izvan stana; zatvoreni ili ograđeni prostor koji ne služi 
stanovanju, ali pripada stanu 1 s njim je povezan, kao što su ograđeno dvorište i okućnica 
te odvojene garaže i gospodarski objekti. Poslovni prostor je poslovna zgrada, poslovna 
prostorija, garaža i garažno mjesto, sukladno članku 2. stavak 1. Zakona o zakupu po- 
slovnog prostora. 


Privatnost doma i poslovnih prostora je zaštićena: onaj tko prodre u tuđi dom ili 
poslovni prostor ili se na zahtjev ovlaštene osobe otuda ne udalji čini kazneno djelo naru- 
šavanje nepovredivosti doma 1z čl. 122. st. 1.12. KZ-a. Treba napomenuti da to kazneno 
djelo može počiniti i policijski službenik u obavljanju službe, namjernim nezakonitim 
ulaskom i/ili zadržavanjem u tuđem domu. 


1.1. Ulaženje policijskih službenika u tuđi poslovni prostor 


Određene poslovne prostorije pravnih osoba i državnih tijela svima su dostupne za 
ulaženje, radi obavljanja njihove poslovne djelatnosti. Ulaskom u takve javne poslovne 
prostore ne dolazi do povrede ničije privatnosti. 


Sukladno članku 48. Zakona o policiji (ZoP) 1 članku 63. Pravilnika o načinu po- 
licijskog postupanja (PoNPP), u nazočnosti odgovorne osobe policija može ući i pregle- 
dati tuđi poslovni prostor dostupan javnosti te obaviti pregled dokumentacije, ako je to 
potrebno radi pronalaska počinitelja kaznenog djela ili prekršaja, postupanja po dojavi o 
prisutnosti eksplozivne naprave ili druge opasnosti; primjene ovlasti iz članka 177. Zakona 
o kaznenom postupku (ZKP), radi provođenja izvida. 


* Marijan Šantek, policijski službenik Odjela za unutarnju kontrolu Kabineta ministra MUP-a RH 

U pravilu, u poslovne prostorije pravne osobe ili državnog tijela, koje nisu dostupne 
za javnost, policija ne smije ući bez privole zaposlenika čija se radna mjesta nalaze u tim 
prostorijama. 


1.2. Ulaženje policijskih službenika u tuđi dom temeljem dozvole držatelja doma 


Policija može ući u tuđi dom uz privolu držatelja doma, sukladno članku 34. Ustava 
Republike Hrvatske (URH). Posjednik (držatelj) doma je ovlaštena osoba iz članka 122. 
KZ-a koja može zahtijevati od počinitelja da se udalji 12 doma. Držatelj doma može u 
granicama zakona raspolagati s tim domom, pa može i dati dozvolu za ulazak u dom. 


Posjednikom treba smatrati ne samo vlasnika doma, nego 1 svaku drugu osobu koja 
ima faktičnu vlast na domu u svrhu stanovanja - podstanara, najmoprimca, osobu koja 
ima pravo stanovanja (osobnu služnost). Uvjet je da se ta vlast temelji na valjanoj pravnoj 
osnovi - ugovor o najmu, ugovor o kupoprodaji 1 dr. 


Privolu ne mogu dati maloljetni članovi obitelji koji žive u istom stanu zajedno sa 
svojim roditeljima; osoba koja se zatekne u domu kao gost; pomoćnik u posjedovanju (za 
ulazak u dom u čijem kućanstvu radi) - to je osoba u nečijem kućanstvu, primjerice spre- 
mačica, vrtlar, kuhar 1 sl., koja se pokorava tuđim nalozima, pa izvršava isključivo tuđu 
faktičnu vlast (nema posjed doma), sukladno čl. 12. Zakona o pravu vlasništva i drugim 
stvarnim pravima. 


Posjednik doma ne može dati privolu za ulazak policije u njegov dom, kad je sud 
protiv njega izrekao zaštitnu mjera udaljenja iz stana, kuće ili nekog drugog stambenog 
prostora, sukladno članku 7. i članku 12. Zakona o zaštiti od nasilja u obitelji, članku 17. 
Pravilnika o načinu provedbe zaštitnih mjera ili sukladno članku 90. stavak 3. ZKP-a. 

Naime, sud može ograničiti pravo na vlastiti stan osobi koja počini prekršaj ili 
kazneno djelo obiteljskog nasilja, radi otklanjanja izravne životne ugroženosti članova 
obitelji nasilnika. To podrazumijeva da počinitelj mora odmah napustiti svoj stan uz 
prisutnost policijskog službenika, te da se nakon toga u njega ne smije vraćati u trajanju 
od minimalno mjesec dana do maksimalno tri mjeseca. Policijski službenik koji provodi 
zaštitnu mjeru uhitit će posjednika doma koji prekrši zabranu, kad ga zatekne u domu za 
vrijeme trajanja zaštitne mjere. Razvidno je da izrečena zaštitna mjera poništava zaštitu 
privatnosti doma za posjednika doma - počinitelja obiteljskog nasilja, 1z kojeg razloga 
policijski službenik od njega neće ni tražiti privolu za ulazak u dom. 

Punoljetni članovi obitelji (suposjednici) mogu dati privolu za ulazak u dom u ko- 
jem žive. Zakoniti vlasnik ili posjednik doma daje dopuštenje za ulazak policije u njemu 
nedostupni dom, ukoliko je njegov dom zaposjeo počinitelj kaznenog djela narušavanje 
nepovredivosti doma iz članka 122 KZ-a. 


Dopuštenje za ulazak može biti usmeno ili pisano. Ne smije se dobiti na prijevaran 
način, uz lažan izgovor. Ne smije se iskoristiti neukost osobe. Ako je očito da je posjednik 
doma u zabludi da mora pustiti policijske službenike u svoj dom, mora ga se uputiti u 
njegova prava. Privola je valjana samo ako posjednik doma dragovoljno pusti policijske 
službenike da uđu u njegov dom, te se odrekne prava na zaštitu privatnosti, svjestan da 
nema dužnost odreći se svojih prava, već da o tome može samostalno odlučiti. Posjednik 
doma može opozvati danu privolu za ulazak u svakom trenutku. 

1.2.1. Ulaženje policijskih službenika bez pretrage tuđeg doma 


Policijski službenici će tražiti od držatelja privolu za ulazak u tuđi dom samo ako 
imaju zakoniti razlog za to, primjerice: 

Prikupljanje obavijesti od građana. Policijski službenik prikuplja obavijesti na 
mjestu koje je za to najpogodnije, pa tako može prikupljati obavijesti od građana i na 
adresi njihovog stanovanja ili radnom mjestu, sukladno članku 73. PoNPP-u. 

Uručivanje poziva. Policijski službenik će, prilikom uručivanja poziva na adresi 
stanovanja, osobi uručiti poziv na vratima stana. Iznimno, ako je pozvan da uđe u stan, 
policijski službenik može uručiti poziv i u stanu, sukladno članku 12. PoNPP-a. 


Pregled tuđeg doma. Primjerice, policija dođe do saznanja da u tuđem domu nepri- 
javljeno boravi osoba koja se dovodi u svezu s počinjenjem kaznenog djela razbojništva iz 
članka 218. KZ-a. Osoba je odranije nedostupna policiji, jer često mijenja mjesta boravka, 
nema stalno zaposlenje i sl. Uz privolu držatelja, policija uđe u dom u kojem osumnjičeni 
navodno povremeno boravi, radi prikupljanja obavijesti i usmenog pozivanja osobe. Do 
usmenog pozivanja dolazi zbog opasnosti od odgode za obavljanje poslova za čije je obav- 
ljanje policijski službenik ovlašten pozivati. U ovom slučaju opasnost od odgode osobito 
znači opasnost da se neće pronaći počinitelj i dokazi važni za kazneni postupak, ukoliko 
se ne bi hitno djelovalo, između ostalog 1 usmenim pozivanjem osumnjičene osobe. Po 
potrebi, policija može obaviti vizualni pregled prostorija koje koristi posjednik doma, uz 
njegovu privolu. Kad postoji takva potreba? Primjerice, posjednik doma tijekom priku- 
pljanja obavijesti ustvrdi da tražena osoba ne stanuje u njegovom domu. 


Privolu za ulazak u podstanarsku sobu može dati jedino podstanar. Ako jednu pod- 
stanarsku sobu koriste dva ili više podstanara, svaki od njih može dati privolu za ulazak 
u sobu koju koristi kao suposjednik. Vlasnik doma može otključati i ući u podstanarovu 
sobu jedino po osnovi ugovora o najmu, ali ne može dati privolu za ulazak policije u 
podstanarovu sobu. 

Zaprimanje prijave. Usmeno izjavljenu prijavu policijski službenik može zaprimiti 
i izvan prostorija Ministarstva, o čemu sastavlja službenu zabilješku, sukladno članku 
79. PoN PP-a. 


Privremeno oduzimanje predmeta. Osumnjičeni ili posjednik doma pozove ili da 
dopuštenje policiji da uđe u njegov dom, gdje dragovoljno preda traženi predmet. Može se 
raditi o pozivu policije na dragovoljnu predaju predmeta, prije pretrage doma. No osoba 
može dragovoljno predati, a policija od nje privremeno oduzeti tako predani traženi pred- 
met i bez pretrage doma, nakon ulaženja u tuđi dom, na poziv posjednika doma. 


Dovođenje osobe. Nadležna tijela (sud, državno upravno tijelo, pravna osoba s 
javnim ovlastima) mogu izdati nalog za dovođenje uredno pozvane osobe (svjedoka, 
vještaka, okrivljenika), koja se ne odazove pozivu, a izostanak ne opravda ili koja očito 
izbjegava primitak poziva. Kad posjednik doma otvori vrata, policijski službenik ipak neće 
ući u dom, ako to držatelj doma ne dopušta. Ukoliko osoba protiv koje je izdan dovedbeni 
nalog odbije otvoriti vrata doma policijski službenik neće ih silom otvarati, nego će o 
tome izvijestiti tijelo koje je izdalo nalog. Očito da je pravo na zaštitu privatnosti doma 
jače od dovedbenog naloga. Zašto? Tome je tako zato što nije nužno dovođenje osobe 
baš iz njegovog doma. Osobi se može pristupiti radi dovođenja i po izlasku iz doma, na 

ulici ili na bilo kojem drugom pogodnom javnom mjestu. Zato policijski službenici neće 
smjeti uporabiti sredstva prisile prema osobi koju treba dovesti nakon što ih je dragovoljno 
pustila u stan, ako se u međuvremenu predomisli, odbije poći s njima i zatraži da napuste 
njegov dom. Ona na to ima pravo, jer se nalazi u svom domu koji je zaštićen i nepovrediv, 
čak 1 u slučaju dovedbenog naloga. Policijski službenici neće ni tražiti privolu za ulazak u 
dom od osobe koju treba dovesti ako postoje okolnosti koje ukazuju na eventualni bijeg, 
pružanje otpora, napad na policijskog službenika ili samoozljeđivanje, nego će planirati 
njezino dovođenje s nekog drugog, pogodnijeg mjesta. 

U gore navedenim slučajevima policija ulazi u tuđi dom temeljem privole posjed- 
nika doma, ali nakon ulaska ne slijedi pretraga doma, nego obavljanje obavijesnog raz- 
govora, uručenje poziva, uručenje dovedbenog naloga, zaprimanje prijave, privremeno 
oduzimanje predmeta, usmeno pozivanje. Razvidno je po sadržaju policijskih radnji da 
za pretragu doma nije ni bilo nikakvog razloga. Policijski službenik smije boraviti samo 
u onim prostorijama koje mu je držatelj doma učinio dostupnim. Nakon opoziva privole 
za ulazak u dom policijski službenik treba prestati s obavljanjem službene radnje i otići 
iz tuđeg doma. 


Zaključak: da nema odobrenja držatelja doma, bez naloga suda policijski službenici 
ne bi mogli ući u tuđi dom radi obavljanja policijskih poslova iz članka 3. ZoP-a, osim u 
slučajevima iz članka 216. ZKP-a. 


1.2.2. Pretraga tuđeg doma uz privolu držatelja doma povodom pružanja policijskih 
intervencija 


Građani dojavljuju policiji o remećenju javnog reda i mira, obiteljskom nasilju ili da 
postoji opasnost za život, zdravlje ili imovinu ljudi u nečijem domu. Policijski službenici 
dužni su izaći na intervenciju, provjeriti istinitost dojave, uspostaviti povoljno stanje 
javnog reda i mira, otkloniti opasnost za ljude ili imovinu, te poduzeti i druge potrebite 
mjere i radnje, bez obzira što je mjesto događaja — tuđi dom. Kako? 


U teoriji je zauzet stav da kad intervenciju traži zakoniti posjednik doma koji smatra 
daje u stanju opasnosti, tada poziv sadrži i dozvolu za ulazak u dom. To znači da policijski 
službenici mogu ući u dom osobe koja je tražila intervenciju: 

- iako se posjednik doma ne pojavi na vratima doma, a vrata nisu zaključana ili 
su otvorena 

- kad vrata otvori osoba koja nije ovlaštena dati privolu za ulazak policije u tuđi 
dom (dijete, vrtlar, kuhar, gost 1 sl.) 

- kad vrata otvori osoba protiv koje je zatražena intervencija, te se verbalno protivi 
ulaženju policije u dom. 

Kad intervenciju ne traži držatelj doma, a dolaskom na mjesto događaja nema 
uočljivih znakova konkretne opasnosti za ljude ili imovinu (primjerice iz stana dopiru 
uobičajeni zvukovi, kroz prozor se ne uočavaju neuobičajeni prizori) policijski službenici 
neće ulaziti u dom bez privole zakonitog posjednika doma koji je ovlašten za davanje 
dozvole za ulaženje, čak 1 ako nađe otvorena ili nezaključana vrata doma. 


Iznimno, kad intervenciju ne traži držatelj doma, mogu uči bez privole držatelja u 
njegov dom u situaciji iz članka 216. stavak 1. točke 2. 13. ZKP-a radi hvatanja počini- 

telja kaznenog djela za koje je propisana kazna zatvora najmanje tri godine ili ako je to 
prijeko potrebno radi otklanjanja ozbiljne opasnosti po život i zdravlje ljudi ili imovine 
većeg opsega. 

Ukoliko je intervenciju zatražila osoba koja nije držatelj doma (primjerice osoba iz 
susjednog stana), a policijski službenici u domu osobe protiv koje je zatražena interven- 
cija zapaze odvijanje verbalnog napada na drugu osobu ili oštećivanja imovine (prekršaj 
s elementima obiteljskog nasilja), pozvonit će ili pokucati na vrata ili dozivati osobu ili 
pokušati uspostaviti vezu s ukućanima telefonom, predstaviti se i zatražiti dopuštenje za 
ulaženje. Ako napadnuti posjednik tom prilikom doma viče u pomoć treba smatrati da je 
dao dopuštenje za ulaženje u dom, te bi tada policijski službenici mogli ući u dom. 


Ukoliko je posjednik doma dao dopuštenje za ulaženje policijskih službenika u dom 
(na decidiran verbalni način, pozivom u pomoć ili drugi pogodan, konkludentan način - 
primjerice pokazujući rukom kroz prozor), ali nitko od ukućana ne otvori zaključana vrata 
doma (počinitelj ne želi, djeca i supruga se boje) policijski službenici mogu nasilno ući 
u dom, ako počinitelj nastavi s napadom. Nasilno ulaženje podrazumijeva obijanje brave 
na vratima, ali i razbijanje prozora ili vrata u predjelu brave, ako je to nužno. 


Dakle, ukoliko je napadom ugroženo zdravlje (fizički integritet) policijski službenici 
mogu ući ili po prethodno pribavljenom odobrenju držatelja doma 1/ili po čl. 216. st. 1. 
t. 3. ZKP-a. 


Ukoliko nakon ulaženja u tuđi dom policija dođe do saznanja da se počinitelj pre- 
kršaja s elementima nasilja sakrio u domu, može obaviti pregled ili pretragu doma uz 
privolu oštećene osobe radi njegovog pronalaženja. 


Oštećena osoba može dati pristanak za pretragu svih zajedničkih prostorija koje 
koristi, primjerice spavaća soba u kojoj spava zajedno s mužem, WC, kupaonica, dnevni 
boravak, kuhinja, blagovaonica, garaža, ostava 1 dr. 


Ovlast za poduzimanje pretrage prestaje kad je tražena osoba uhićena 1 kad su 
time otklonjene mogućnosti ugrožavanja sigurnosti ili bijega. Činjenicom uhićenja nije 
poništena privatnost u prostoru, tako da je za daljnje traženje dokaza u stanu potrebno 
ispunjavanje propisanih uvjeta za pretragu (nalog suda, dva svjedoka i dr.). 

Nakon uhićenja počinitelja, oštećena osoba može otkloniti zaštitu privatnosti u zajed- 
ničkim prostorijama doma za potrebe provođenja očevida, ali ne može poništiti privatnost 
za prostoriju koju koristi isključivo osumnjičeni. Za očevid u toj prostoriji treba pribaviti 
nalog suda za pretragu doma kako bi se poništila zaštita privatnosti te prostorije. 

Kad se osumnjičeni zaključa u prostoriju doma koju osim njega nitko drugi ne kori- 
sti, oštećena osoba ne može dati privolu za ulazak u tu prostoriju. To može biti 1 spavaća 
soba, ako su muž i žena "rastavljeni od stola 1 postelje", odnosno ne spavaju zajedno u 
istoj sobi. Ukoliko osumnjičeni obiteljski nasilnik odbije otvoriti zaključana vrata, po- 
licija može ući u sobu u koju se sakrio 1 bez njegove privole i bez naloga suda samo ako 
se radi o kaznenom djelu za koje je propisana kazna zatvora najmanje tri godine. Ako se 
radi o kaznenom djelu za koje je propisana minimalna kazna zatvora manja od tri godine 
za ulazak u njegovu prostoriju treba zatražiti nalog suda, a dotle poduzeti opservaciju 
prostorije 1 druge mjere radi sprječavanja njegovog bijega. 

Kad policija uđe u sve prostorije tuđeg doma temeljem privole posjednika doma 
razvidno je po prirodi stvari da samim ulaskom dolazi do pregleda prostorija od strane 
policije uz korištenje osjetila vida, sluha, njuha. 

Nije pretraga doma ako ne dolazi do dodatnog zahvaćanja istraživanjem sadržaja 
koji nisu na vidljivom mjestu, dakle ako policija ne otvara ormare, ladice, torbe i druge 
predmete da bi utvrdila što se u njima nalazi, nego je to pregled doma. 


Zaključak: policijski službenik može ući u tuđi dom bez sudskog naloga samo u 
slučajevima iz članka 216. ZKP-a, koji pokriva teška kaznena djela te situaciju neposredne 
opasnosti za život, zdravlje ili imovinu većeg opsega. Da nema odobrenja držatelja doma, 
bez naloga suda policijski službenik ne bi mogao ući: 

- pri počinjenju prekršaja kod kojeg doduše postoji opasnost za imovinu, ali manjeg 
opsega, kao što je oštećivanje namještaja 

- pri počinjenju prekršaja kod kojeg nema konkretne opasnosti za život ili tijelo 
ljudi, nego se radi o verbalnom napadu, vrijeđanju 1 omalovažavanju, vikanju, 
galami, psihičkom zlostavljanju, svađi pred djecom, izbacivanju stvari iz kuće 
na dvorište 1 sl. 

- nakon počinjenja prekršaja ili u situaciji privremenog prekida s počinjenjem 
prekršaja 

- nakon počinjenja "lakših" kaznenih djela, primjerice narušavanje nepovredivosti 
doma iz članka 122. KZ-a. 

Te praznine popunjava odobrenje držatelja doma 1 u tome se ogleda njegov zna- 
čaj. 


1.3. Ulaženje u tuđi dom i pretraga doma bez naloga suda i bez privole držatelja 
doma sukladno članku 216. stavak 1. točka 3. ZKP-a 


Situacija: postoji potreba pružanja pomoći, a policijski službenik neposredno uočava 
opasnost ili postoji dojava građana. Opasnost u pravilu ne dolazi od kaznenog djela, nego 
od nekog prirodnog događaja. 


Ako se policijska radnja ne bi odmah poduzela više se ne bi mogla poduzeti, što 
znači daje neponovljiva. Ukoliko se policijska radnja ne bi odmah poduzela njezino kasnije 
poduzimanje ne bi postiglo cilj, što znači da je radnja nezamjenljiva. 

Primjer prijeke potrebe za ulaženje zbog opasnosti za život 1 imovinu ljudi prou- 
zročene počinjenjem kaznenog djela: obiteljski nasilnik u stanju depresije otvori plin (ili 
podmetne požar) u obiteljskoj kući, zaključa je te napusti mjesto događaja. Ispuštanjem 
plina u prostor kuće izazove opasnost od eksplozije, odnosno počini radnju kaznenog djela 
dovođenje u opasnost života i imovine općeopasnom radnjom ili sredstvom iz članka 263. 
stavak 1. KZ-a. Policijski službenik koji pruža intervenciju po obiteljskom nasilju može 
odmah ući u tu prostoriju i nasilno, bez privole držatelja doma i bez sudskoga naloga. 


Apsolutna izvjesnost znači da će šteta sigurno nastupiti. Vjerojatnost nastupanja 
štete postoji kad procjena odvijanja redovitog tijeka događaja dovodi do zaključka da 
će šteta nastupiti. Je li vjerojatnost nastupa štete mala ili velika zaključuje se na osnovu 
općeg iskustva. Nastupanje štete je vremenski blizu, kad se može zaključiti da će šteta 
nastupiti u procijenjenom vremenu, ako se ne prekine redoviti tijek događaja. Apstraktna 

opasnost označava mogućnost nastanka konkretne opasnosti, ali prema općem iskustvu 
ona još ne postoji i nije izvjesno kada će nastupiti. 

Odredbom članka 216. stavka 1. točke 3. ZKP-a policijskim službenicima prven- 
stveno je omogućeno sprječavanje štetnih posljedica u stanu uzrokovanih prirodnim 
događajima (primjerice, poplava, požar, eksplozija uslijed kvara na instalacijama). 

Međutim, također je omogućeno 1 preventivno djelovanje radi sprječavanja poči- 
njenja kaznenih djela s elementom nasilja, gdje je dom mjesto počinjenja djela, kao što 
su ubojstvo, silovanje, protupravno oduzimanje slobode, spolni odnošaj s nemoćnom 
osobom (duševnim bolesnikom), spolni odnošaj s djetetom, dovođenje u opasnost života 
i imovine općeopasnom radnjom ili sredstvom 1 sl. 


1.4. Ulaženje i pretraga doma bez sudskog naloga, temeljem članka 216. ZKP-a 


Bez pristanka korisnika stana, pretraga se može obaviti temeljem sudskog naloga, 
a bez sudskog naloga pod uvjetima iz članka 216. ZKP-a. 


Tom se odredbom želi pretrage tuđeg doma podvrgnuti sudskoj kontroli kako bi se 
smanjila mogućnost zlouporaba, što je i vjerojatni razlog zbog kojeg su iz ranijeg ZK P-a 
otpale točke iz članka 216. po kojoj su policijski službenici mogli ući 1 po potrebi obaviti 
pretragu doma po pozivu u pomoć i temeljem dozvole držatelja doma. Tome se priklonila 
i policijska praksa, u kojoj je redovni slučaj - poduzimanje pretrage temeljem sudskog 
naloga, a obavljanje pretrage temeljem privole držatelja doma doista je rijetkost, te se 
može obaviti radi uhićenja počinitelja. 

Međutim, pretraga doma po pozivu u pomoć i temeljem dopuštenja držatelja doma 
(koje su ranije bile propisane ZKP-om) 1 sada su propisane u članku 34. URH, tako da ne 
bi bilo protuzakonito poduzimati pretrage po članku 34. URH. 


Kad se radi o kaznenim djelima kod kojih je minimum propisane kazne manji od 
tri godine (primjerice od 6 mjeseci do 5 godina, od jedne do osam godina) te o kaznenim 
djelima s propisanom kaznom zatvora najmanje tri godine, ali nema prijeke potrebe za 
ulazak, policijski službenici ulaze u tuđi dom 1 obavljaju pretragu uz prethodno pribavljen 
sudsk1 nalog. 


Iznimno, policijski službenici mogu ući u tuđi dom te poduzeti pretragu doma 1 
bez sudskoga naloga, sukladno članku 216. stavak 1. točka 2. ZKP-a, ako je to prijeko 
potrebno radi izvršenja naloga za uhićenje u svezi s kaznenim djelom za koje je propisana 
kazna zatvora najmanje tri godine; radi hvatanja počinitelja kaznenog djela za koje je 
propisana kazna zatvora najmanje tri godine. 

Mora postojati sumnja da se tražena osoba nalazi u stanu. Bez takve sumnje nije 
dopušten ulazak. Ako netko otvori vrata doma policijski službenik može ući u dom unatoč 
protivljenju držatelja doma. Ako posjednik doma odbije otvoriti vrata policijski službenici 
će, kad je to prijeko potrebno, ući nasilno. 

1.4.1. Prijeka potreba za ulaženjem u tuđi dom 


Prijeka potreba za ulaženjem u tuđi dom postoji: 

1. Kod izvršenja naloga o uhićenju u svezi skaznenim djelima za koja je propisana 
kazna zatvora najmanje tri godine, zvijek postoji prijeka potreba za ulaskom u 
tuđi dom. Unatoč ranijem postupanju policije po dovedbenom nalogu osoba nije 
pronađena ni dovedena tijelu koje je naredilo dovođenje. Zato to tijelo 1 izdaje 
nalog za uhićenje, koji poništava zaštitu privatnosti doma. 

2. Kod hvatanja počinitelja kaznenog djela može postojati prijeka potreba za ula- 
skom u tuđi dom u situaciji neposredne potjere počinitelja kaznenog djela koji 
se sklonio u nečiji stan; kad je počinitelj naknadno otkriven i nalazi se u stanu. 
U oba slučaja radi se o počinitelju kaznenog djela koji bježi, a što se očituje kroz 
to što nije dostupan policiji. 

3. Kako bi se počinitelja onemogućilo u uništavanju tragova ili predmeta u stanu, 
bijegu ili aktivnostima koje bi onemogućile vođenje kaznenog postupka. 


U sva tri slučaja, ukoliko se ulaženje ne bi odmah poduzelo, više se ne bi moglo po- 
duzeti ili se naknadnim ulaženjem ne bi postiglo cilj, a što 1je značenje prijeke potrebe. 


U situacijama pod 1.-2. postoji prijeka potreba za pretragom doma ako se njezinim 
kasnijim poduzimanjem ne bi postigao cilj - pronalaženje tražene osobe. Osoba se po 
ulaženju policije sakrila u stanu, pokušava pobjeći. 

Policijski službenici mogu ući i pretražiti sve prostorije doma neovisno imaju li 
druge osobe, primjerice podstanari, zaštitu privatnosti u prostorijama koje koriste kao 
podstanari. 


Ako se radi o stanu počinitelja, policijski službenici mogu obaviti pretragu bez 
sudskog naloga, radi pronalaženja i tragova ili predmeta važnih za kazneni postupak, 
ali jedino u prisutnosti svjedoka. 


Ukoliko nema prijeke potrebe, policija će pokušati na drugi način uhititi osobu, 
primjerice opservacijom tuđeg doma, te će mu pristupiti radi uhićenja po izlasku iz doma. 
Kad opservacija tuđeg doma nije rezultirala uhićenjem počinitelja, policija će zatražiti 
nalog suda za pretragu doma, a ako osoba tom prilikom odbije otvoriti, policija će ući 
nasilno. 


Postoje li saznanja koja upućuju da će osoba koju treba uhititi u domu pružiti oružani 
otpor, policijski službenici će načiniti plan postupanja, sukladno članku 41. PoNPP-a. 


Primjeri kaznenih djela za koje je propisana kazna zatvora najmanje tri godine, a 
dom bi mogao biti mjesto događaja: 

- ubojstvo 1z članka 90. KZ-a (najmanje 5 godina), teško ubojstvo iz članka 91. 
KZ-a (najmanje 10 godina), navođenje ili pomaganje u samoubojstvu djeteta 
ili osobe koja nije bila u mogućnosti shvatiti značenje svoga postupanja ili nije 
mogla vladati svojom voljom (najmanje 5 godina). 

- kvalificirani oblici kaznenog djela protupravno oduzimanje slobode iz stavaka 3. 
i 4. članka 124. KZ-a (od 3 do 10 godina) počinjeno prema djetetu, maloljetnoj 
osobi 

- kvalificirani oblici silovanja iz stavaka 4., 5., 1 6. članka 188. KZ-a: silovanje na 
osobito okrutan način, više spolnih odnošaja, od više počinitelja, ako je prou- 
zročena smrt osobe ili teška tjelesna ozljeda, silovanje maloljetne osobe 

- kvalificirani oblici spolnog odnošaja s nemoćnom osobom (duševni bolesnik) 1z 
stavaka 3. 14. članka 189. KZ-a: na osobito okrutan način, više spolnih odnošaja, 
više počinitelja, te da je prouzročena teška tjelesna ozljeda ili smrti dr. 

- kvalificirani oblici spolnog odnošaja s djetetom iz stavaka 2., 4. 1 5. članka 192. 
KZ-a: nasilni spolni odnošaj, s nemoćnim djetetom, na okrutan način, na poni- 
žavajući način, više spolnih odnošaja, više počinitelja, prouzročena smrt djeteta 
ili teška tjelesna ozljeda 

- teška kaznena djela protiv sigurnosti: dovođenje u opasnost života 1 imovine 
općeopasnom radnjom ili sredstvom iz članka 271. KZ-a u svezi s člankom 263. 
KZ-a, ako je prouzročena smrt jedne ili više osoba. 


Razvidno je da su ovim kaznenim djelima zaštićena dobra: život, tijelo, spolna 
sloboda, zdravlje i imovina ljudi. 


Policijski službenik postupa po članku 216. stavak 1. točka 2. ZKP-a kad je kazneno 
djelo počinjeno, u represivnoj ulozi hvatanja počinitelja i prikupljanja dokaza, iz kojeg 
razloga mu treba znanje o kvalificiranim oblicima navedenih kaznenih djela kako bi znao 
kad može bez sudskog naloga ući u tuđi dom. 


U slučajevima kad policijski službenik nije siguran postoje li kvalificirani oblici 
kaznenih djela ispravno je ne ulaziti u tuđi dom bez sudskog naloga ili bez privole ovla- 
štenog zakonitog posjednika doma. 


1.5. O taktici dovođenja osoba po nalogu nadležnog tijela 


Do sada je prikazano da zaštitu privatnosti doma može poništiti privola zakonitog 
i ovlaštenog posjednika doma, sudski nalog za pretragu doma, sudski nalog za uhićenje 
u svezi s kaznenim djelom za koje je propisana kazna zatvora od najmanje tri godine ili 
hvatanje počinitelja kaznenog djela za koje je propisana kazna zatvora od najmanje tri 
godine. 


No, postoje i sudski nalozi za uhićenje u svezi s kaznenim djelima za koja je mini- 
malna propisana kazna zatvora manja od tri godine, te dovedbeni nalozi suda, državnih 
upravnih i drugih nadležnih tijela, koji ne mogu poništiti zaštitu privatnosti doma, te 
je potrebna privola zakonitog posjednika za ulaženje u dom ili nalog suda za pretragu 
doma. 


O nalozima za dovođenje: policijski službenik dovodi osobu, primjerice, na teme- 
lju pisanog naloga izdanog od suda u kaznenom, parničnom, prekršajnom postupku ili 
u postupku izvršenja sankcija (čl. 132. Zakona o prekršajima, čl. 89. ZKP-a); zaključka 
službene osobe nadležnog tijela državne uprave ili drugog državnog tijela u upravnom 
postupku (čl. 73. Zakona o općem upravnom postupku); pisanog naloga pravne osobe s 
javnim ovlastima, ako im je to posebnim zakonom izravno stavljeno u nadležnost. 


Navedena nadležna tijela izdaju nalog za okrivljenika, svjedoka, vještaka, oštećenog 
kao svjedoka 1 za predstavnika pravne osobe, ako se uredno pozvana osoba ne odazove 
pozivu, a svoj izostanak ne opravda ili očito izbjegava primitak poziva. 

Policija prisilno dovodi osobu u prostorije policije, u prostorije drugog tijela državne 
uprave ili do mjesta određenog nalogom, gdje se zahtijeva nazočnost te osobe. Trajanje 
dovođenja propisano je člankom 32. stavcima 5., 6. 1 7. ZoP-a: dovođenje smije biti po- 
duzeto najranije šest sati prije određenog roka za dovođenje, ako se mora obaviti unutar 
županije u kojoj je osoba zatečena, a može trajati najdulje dvadeset i četiri sata kada se 
mora obaviti izvan županije u kojoj je osoba zatečena. Osobu se ne smije dovesti u vre- 
menu od 6.00 do 22.00 sata, osim iznimno kad je to nužno radi poduzimanja policijskih 
poslova koji ne trpe odgodu. 


Nakon što dovedena osoba sudjeluje u radnji zbog koje je dovedena, primjerice da 
iskaz tijelu pred kojim se vodi postupak, bude puštena na slobodu. Razvidno je da se 
može raditi o prekršajnim i upravnim predmetima te "lakšim"kaznenim djelima. Pored 
okrivljenika po nalogu mogu se dovoditi 1 svjedoci, oštećene osobe, predstavnici pravne 
osobe, vještaci, koji se ne dovode pod sumnjom da su počinili kazneno djela ili prekršaj, 
pa ne mogu ni biti uhićenici u smislu članka 6. ZK P-a (usput budi rečeno i takve se osobe 
mogu smatrati uhićenima po čl. 170. ZKP-a, jer im se ograničava sloboda kretanja, a nije 
potrebno da se dovode pod sumnjom da su počinili kazneno ili prekršajno djelo). 


To su razlozi zbog kojih takvi nalozi za dovođenje ne mogu poništiti privatnost 
tuđeg doma. Osim toga, za izvršavanje naloga za dovođenje nije nužno poništiti pravo 
na privatnost doma, jer se dovođenje može provesti 1 s javnog mjesta, kad osoba izađe iz 
svog doma. Njima se ograničava sloboda kretanja, ali ne 1 pravo na privatnost doma. 


O nalozima za uhićenje: policija izvršava sudska rješenja o pritvoru okrivljenika 
(primjerice, koji izbjegava primitak poziva, ne odaziva se na uredno uručene pozive, ne 
dolazi u svoj stan, mijenja mjesta boravišta, pokušava ilegalno prijeći državnu granicu, 
nabavlja lažne isprave i tako priprema bijeg 1 sl.). 

Nadalje, tjeralica raspisana protiv osuđenika koji se određenog dana nije javio na 
izvršenje kazne ili protiv bjegunca iz ustanove u kojoj je izdržavao kaznu je vrsta naloga 
nadležnog tijela temeljem kojeg policija tu osobu lišava slobode. 


Takva dovođenja se razlikuju od drugih naloga za dovođenje po tome što se na- 
kon prisilnog dovođenja osobu ne pušta na slobodu, nego ide u pritvor ili u ustanovu za 
izvršenje sankcija. Ve dovode se oštećene osobe, svjedoci i vještaci, nego okrivljenici u 
kaznenom ili prekršajnom postupku, osuđenici ili zatvorenici. 

Uhićenje se poduzima prisilnim mjerama i radnjama, primjerice provođenjem 
opservacije, zasjede, racije, blokade i sl. Uhićenje počinje trenutkom stvarnog lišenja 
slobode, zatjecanjem osobe na mjestu gdje je pronađena. S obzirom na to da je osoba u 
bijegu, po prirodi stvari, ne dolazi u obzir primjena odredbe iz članka 32. ZoP-a, o tome 
da se osobu ne smije dovesti u vremenu od 22.00 do 6.00 sati, te da dovođenje smije biti 
poduzeto najranije 6 sati prije određenog roka. 


Dakle, nalozi za dovođenje mogu se razlikovati od naloga za uhićenje po osobama 
koje se dovode, po načinu realiziranja, po puštanju ili ne puštanju dovedene osobe na 
slobodu. Nalozi za uhićenje su teža mjera, koja dolazi po redu nakon što policija nije 
uspjela osobu dovesti po nalogu za dovođenje. Pa ipak ni tjeralice, ni rješenja o pritvoru, 
ne poništavaju privatnost doma, ako se odnose na kaznena djela za koje se ne može izreći 
kazna zatvora najmanje tri godine! Zašto? 

Ograničenje prava na zaštitu privatnosti doma nije nužno za izvršavanje rješenja o 
pritvoru ili tjeralice, jer se može izvršiti blažim policijskim mjerama i radnjama, primjerice 
opservacijom, zasjedom, blokadom, na javnom mjestu, po izlasku osobe iz doma. Kazneno 
djelo nije takve "težine" da bi samo po tome poništilo privatnost doma, sukladno članku 
216. ZKP-a, koji regulira pravo policije da uđe u tuđi dom bez sudskog naloga. 

O postupanju policije pri izvršavanju naloga za dovođenje ili uhićenje: osobe pro- 
tiv koje se izvršavaju opisani nalozi o dovođenju i uhićenju redovito odobre policijskim 
službenicima da uđu u njihov dom, a nakon toga često imaju zamolbe da idu na WC radi 
nužde, kupaonicu radi brijanja, da uzmu lijekove, novac, mobilni telefon, osobne isprave, 
da se presvuku u spavaćoj sobi 1 sl. 


Držatelj doma koji je dopustio policijskim službenicima da uđu u njegov dom, a 
usprkos tome želi spriječiti dovođenje na sud, mogao bi iskoristiti ove radnje za samo- 
ozljeđivanje, bijeg, napad ili otpor bez obzira na to je li bio ili nije bio upoznat sa svojim 
pravom na privatnost doma. 

No, policijski službenici neće zabranjivati uhićeniku da obavi osobnu higijenu, 
presvuče se, uzme stvari i novac, jer se nalazi u svom domu u kojem ima pravo na pri- 
vatnost, koju mu policija ne smije ograničavati po dovedbenom nalogu, osim ako to on 
ne dopusti. 


Naprotiv, uljudno će se ponašati, te davati odgovore na upite osobe o razlozima 
policijskog postupanja. Tako se izbjegavaju sukobi i podnošenje pritužbi protiv policijskih 
službenika, te osoba dobrovoljno izađe s policijskim službenicima iz svog doma. 

Ako bi se policijski službenici ponašali arogantno, zabranjivali držatelju određena 
ponašanja na taj način mogu isprovocirati verbalni 1 fizički sukob, što treba tumačiti kao 
opoziv privole za ulaženje policije u stan. Odbijanje osobe da pođe s policijskim službe- 
nicima nije zakonita osnova za primjenu sredstava prisile dok je osoba u svom stanu! 


Ukoliko se dogodi verbalni ili fizički sukob treba imati na umu da se opoziv privole 
držatelja doma (i odbijanje da pođe s policijskim službenicima u policijsku postaju) ne 
smije tumačiti kao pružanje aktivnog otpora uhićenika, jer on ima pravo na opoziv privole 
u svakom trenutku dok se nalazi u svom domu. 

Iz istog razloga ako član obitelji nagovara uhićenika da opozove pristanak za ula- 
ženje policije u dom to se ne smije tumačiti kao pružanje aktivnog otpora - poticanjem 
drugoga na otpor. 

Uhićenik je zaštićen od uporabe policijske sile radi dovođenja, dok je u svom domu. 
Zaštićen je pravom na privatnost doma, odnosno time što je ovlašten uskratiti danu privolu 
za ulaženje policije u njegov dom. 

Međutim, policijski službenici mogu protiv osobe uporabiti sredstva prisile u stanu 
u slučaju da su fizički napadnuti ili radi sprječavanja osobe da samu sebe ozlijedi (krajnja 
nužda). 


1.5.1. Mogući nesporazumi i problemi kod dovođenja po nalogu nadležnog tijela 


Primjer prvi: policijski službenici ne upozore osobu da uzme novac, osobne isprave 
i mobilni telefon i odvezu je na sud, koji je naložio uhićenje ili dovođenje, pedeset kilo- 

metara od njenog doma. Nakon što je sud obavio radnju zbog koje je naredio uhićenje ili 
dovođenje isti dan pusti osobu na slobodu. Policija nije dužna osobu vratiti natrag njenom 
domu. Osoba ostane na ulici bez novca za povratak kući, čak 1 bez osobnih isprava koje je 
po zakonu uvijek dužna imati uza se, jer je isto zaboravila sa sobom ponijeti od kuće. Tu 
se javlja problem ako je osoba odbila da policija o njenom uhićenju ili dovođenju nekoga 
obavijesti, pa joj nema tko pomoći. 

Zaključak: postupajući policijski službenici bi trebali pravodobno upozoriti osobu 
da uzme novac 1 osobne isprave, odnosno trebali bi poučiti osobu o mogućim neugod- 
nostima kojima se izlaže odbijajući da se o njenom uhićenju nekoga obavijesti. Tako se 
može smanjiti broj pritužbi protiv policijskih službenika. 

Primjer drugi: prilikom izvršenja dovedbenog naloga policijski službenik mora, 
sukladno čl. 34. ZoP-a, odgoditi dovođenje osobe kojoj je kretanje otežano uslijed njene 
bolesti, iznemoglosti i trudnoće ili bi joj se kretanjem pogoršalo zdravlje. 


Pretpostavlja se da će osoba koju treba dovesti sama upozoriti policijskog službe- 
nika da je bolesna. No, ako ona to ne učini, a policijski službenik uoči znakove bolesti po 
ponašanju i izgledu osobe, sam će inicirati provjeru. 


Ukoliko utvrdi da je osobi znatno otežano kretanje (primjerice, 9. mjesec trudnoće 
ili obvezno mirovanje tijekom rane trudnoće - razvidno iz medicinske dokumentacije) ili 
da boluje od bolesti zbog koje mora strogo mirovati, policijski službenik mora odgoditi 
dovođenje. 


Problem može nastati kad policijski službenici ne provjeravaju okolnosti oko uzi- 
manja lijekova i zdravstvenog stanja osobe koju treba dovesti, jer nema očitih znakova 
bolesti, a ona sama na to ne upozori, pa joj pozli u prostorijama policije ili tijela kojem je 
dovedena. Naknadno osoba podnese pritužbu zbog nezakonitog dovođenja. 


Osim toga, u namjeri da odgodi dovođenje na sud uhićenik može pokušati dovesti u 
zabludu policijske službenike da treba konzumirati određeni lijek, iako je zapravo zdrav. 
Da bi to spriječili policijski službenici će pravodobno na pogodan način izvršiti potrebite 
provjere o tome smije li uhićenik uzeti određeni lijek, u koje vrijeme, u kojoj dozi 1 sl. 
Ne smije se zabraniti uhićeniku uzimanje lijeka bez prethodne provjere. Uhićeniku mora 
biti omogućeno da koristi lijekove 1 druga medicinska pomagala koja su mu nužna zbog 
akutnih ili kroničnih bolesti. Način korištenja navedenih sredstava nakon dolaska u pro- 
storije policije može biti po nalogu doktora medicine promijenjen. Kada postoji opasnost 
zlouporabe lijekova od strane uhićenika osobi se lijekovi mogu oduzeti, a način uzimanja 
lijekova 1 njihovu dostupnost uhićeniku valja dogovoriti s doktorom medicine. 


Također može nastati problem kad policijski službenici primijene silu u stanu radi 
dovođenja osobe koja je odbila poći s njima u policijsku postaju, ako osoba naknadno pod- 
nese pritužbu zbog psihičkog i fizičkog zlostavljanja 1 prekoračenja policijskih ovlasti. 

Zaključak: temeljem članka 34. ZoP-a, policijski službenik je dužan i sam inicirati 
provjeru kad dovodi osobu, bez obzira je li u pitanju dovođenje bez naloga ili po nalogu, 
kad je očito da se osoba otežano kreće, da je iznemogla, trudna ili ima vidljive znakove 
bolesti. Ovo je naročito značajno kad dovodi osobu bez naloga na prekršajno zadržavanje 
u policijskim prostorijama ili na kriminalističku obradu, do dovođenja istražnom sucu 

(ili puštanja na slobodu), jer osoba duže vrijeme boravi u prostorijama policije te je veća 
i mogućnost pogoršanja njenog zdravlja. 

Odbijanje osobe da pođe s policijskim službenicima u policijsku postaju treba tu- 
mačiti kao opoziv dopuštenja da uđu u stan, a ne kao pružanje otpora, iz kojeg razloga 
protiv nje u stanu ne smiju uporabiti sredstva prisile radi dovođenja. 


Primjer treći: kad osoba boravi u kupaonici, WC-u, presvlači se u spavaćoj sobi, to 
joj pruža mogućnost samoozljeđivanja s ciljem sprječavanja dovođenja na sud. Naime, 
ozlijeđenom uhićeniku treba pružiti prvu pomoć te organizirati hitnu liječničku pomoć, 
što može onemogućiti realizaciju naloga za dovođenje na sud. 


Ako bi policijski službenici prije izvršavanja sudskog naloga imali saznanja koja 
ukazuju na mogućnost samoozljeđivanja, bijega, napada ili otpora uhićenika ili članova 
obitelji koji s njim žive u istom domu, osobu neće dovoditi iz njegovog doma. 

Mogućnost samoozljeđivanja, otpora, napada ili bijega ne treba isključiti ni kad o 
tome nema prethodnih saznanja, stoga će policijski službenici pojačati oprez prilikom 
boravka u stanu osobe i stalno je "držati na oku", pri čemu će od nje tražiti privolu, ako 
treba nadzirati prostoriju u kojoj osoba boravi. Pretjerani bespotrebni nadzor može izner- 
virati osobu i isprovocirati njezino neželjeno ponašanje, što pokazuje važnost policijskog 
iskustva i prosudbe situacije. 

Ukoliko se osoba pokuša samoozlijediti policijski službenici će to spriječiti upora- 
bom sredstava prisile, što je dopušteno s obzirom na to da postupaju u krajnjoj nuždi, u 
zaštiti tuđeg života 1 tijela, a ne radi dovođenja osobe. 


2. POSTUPANJE POLICIJE PO KAZNENOM DJELU NARUŠAVANJE 
NEPOVREDIVOSTI DOMA IZ CLANKA 122. KZ-a 


Radnja kaznenog djela sastoji se u nasilnom neovlaštenom ulaženju u tuđi dom protiv 
volje ovlaštene osobe (prodiranje) ili u neovlaštenom ostajanju u tuđem domu protivno 
zahtjevu ovlaštene osobe (neudaljavanje), što podrazumijeva da je počinitelj s pristankom 
ušao u tuđi dom. 


Kod ulaženja u tuđi dom djelo je dovršeno uspostavom protupravnog stanja, dakle 
na samom početku korištenja tuđeg stana. Radi se o trajnom kaznenom djelu, tako da 
počinitelj korištenjem tuđeg doma za stanovanje kroz dulje vrijeme samo održava ranije 
uspostavljeno protupravno stanje. 


Tuđi je onaj dom koji je u zakonitom posjedu neke druge osobe. Ne štiti se pravo 
vlasništva stana, nego privatnost doma. Kazneno djelo je počinjeno neovisno o tome je li 
stan namješten ili nenamješten te neovisno o tome je li nastanjen ili je osoba čijije to dom 
na kraće ili na dulje vrijeme odsutna. Zaštita se ne proteže na prazne stanove 1 prostorije 
u kojima nitko ne obitava, odnosno ne vrši posjed na način da stan stalno ili povremeno 


koristi za stanovanje. 


Osoba oštećena kaznenim djelom je zakoniti posjednik stana, a to može biti ne samo 
vlasnik stana, nego primjerice podstanar u svojoj sobi, najmoprimac stana, ovlaštena osoba 
u državnim tijelima, osoba koja ima osobnu služnost - pravo stanovanja. 

Počinitelj kaznenog djela može biti osoba koja nema nikakvo pravo na tuđi stan, pri- 
mjerice skitnica, beskućnik. Takav počinitelj prije ulaska u tuđi stan nije bio ni u kakvom 
imovinsko-pravnom odnosu s oštećenim. 


Međutim, počinitelj može biti 1 vlasnik stana, koji protuzakonito oduzme posjed 
svoga stana najmoprimcu, ovlašteniku prava osobne služnosti - prava stanovanja. Nada- 
lje, počinitelj može biti 1 najmoprimac koji je stan dao u podnajam, pa podnajmoprimcu 
protuzakonito oduzme posjed toga stana. Počinitelji (vlasnik stana 1 najmoprimac) su 
prije počinjenja kaznenog djela bili u imovinsko-pravnom odnosu s oštećenim (zadnjim 
zakonitim posjednikom). 

Može se raditi o kaznenom djelu narušavanje nepovredivosti doma 1 kad nitko u 
njemu trenutačno ne stanuje, ukoliko vlasnik ili neki drugi zakoniti posjednik povremeno 
u njemu boravi, jer se i to smatra njegovim domom, primjerice vikend kuće. Kada osoba 
bespravno useli u tuđi prazan, čak i nenamješten stan također čini kazneno djelo, ako 
se kriminalističkom obradom utvrdi da vlasnik (ili druga osoba s pravom na posjed tog 
stana) vrši posjed s namjerom da se useli u stan ili da ga povremeno koristi. 


2.1. Obavijesti koje policija treba prikupiti tijekom kriminalističke obrade 


Ako je stan bio prazan prije nego što se počinitelj u njega bespravno uselio po- 
licija mora tijekom kriminalističke obrade prikupiti obavijesti o tome koristi li vlasnik 
povremeno stan za stanovanje, odnosno u slučaju da se radi o tek izgrađenoj građevini, 
namjerava li useliti u stan, iz čega se ta namjera očituje, namjerava li novoizgrađenu zgradu 
iznajmljivati drugima za stanovanje ili prodati, s tim u svezi je li zaključio odgovarajuće 
ugovore. Tek kad policija utvrdi da je povrijeđeno samo pravo vlasništva, odnosno da 
nije povrijeđeno ničije pravo na dom u stanu u koji se osoba bespravno uselila, može se 
zaključiti da nema kaznenog djela, s tim da se sve prikupljene obavijesti mogu dostaviti 
uz opće posebno izvješće nadležnom državnom odvjetništvu na meritornu državno-od- 
vjetničku odluku. 


Ako je počinitelj osoba koja nema nikakvo pravo na stan, a vlasnik stana je zadnji 
zakoniti posjednik stana, za razjašnjenje je li počinjeno kazneno djelo narušavanje ne- 
povredivosti doma dovoljno je utvrditi tko je vlasnik stana 1 da počinitelj nema ni jednu 
pravno valjanu ispravu, kojom bi dokazao svoje pravo na posjed stana u koji je uselio 
(bespravno useljenje). 

Ako je počinitelj vlasnik stana ili druga osoba koja ima neko pravo na stanu, a 
oštećeni je zadnji zakoniti posjednik stana - tipičan primjer je odnos najmodavca (vlasnik 
stana) i zaštićenog najmoprimca. Najmoprimac je zakoniti posjednik stana i kao takav 
ima pravo neometano koristiti stan. 


Vlasnik tog stana ne smije najmoprimcu oduzeti dom tako da se u isti samovoljno 
useli, protiv volje najmoprimca, pozivajući se samo na pravo vlasništva kao jedini razlog 
za to, jer time čini kazneno djelo narušavanje nepovredivosti doma. 


Međutim, prema članku 40. stavku 1. Zakona o najmu stanova najmodavac može 
zaštićenom najmoprimcu dati otkaz ugovora o najmu stana, ako najmodavac nema riješeno 
stambeno pitanje za sebe 1 svoju obitelj, te ima više od 60 godina ili ima pravo na stalnu 
socijalnu pomoć. Također, naymodavac može otkazati ugovor o najmu stana zaštićenom 

najmoprimcu koji daje stan u podnajam, bez dopuštenja najmodavca, nadalje ako se 
najmoprimac stanom ne koristi za stanovanje, već za druge namjene. Ipak, vlasnik stana 
ne smije najmoprimcu oduzeti dom, čak i kad postoje uvjeti za otkaz ugovora o najmu, 
ukoliko ne poštuje zakonom propisanu proceduru za iseljenje najmoprimca. 


Dakle, tijekom kriminalističke obrade treba provjeriti postoje li okolnosti koje naj- 
modavcu daju pravo na otkaz ugovora o najmu, je li najmodavac podnio tužbu za iseljenje 
najmoprimca, je li sud donio pravomoćno sudsko rješenje. Ukoliko je najmodavac zako- 
nito oduzeo posjed stana najmoprimcu nema kaznenog djela narušavanje nepovredivosti 
doma. Policija mora utvrditi okolnosti u svezi s pravom na posjed stana, odnosno koji 
od njih dvojice ima jače pravo na posjed stana (zadnji zakoniti posjednik - najmoprimac 
ili vlasnik stana). Vlasnik nema jače pravo na posjed stana, izuzev ako postoje uvjeti 
za iseljenje najmoprimca, sukladno Zakonu o najmu stanova. Počinitelj kaznenog djela 
može biti vlasnik stana (prodiranjem u svoj stan, kad nisu ispunjeni uvjeti za iseljenje 
najmoprimca). Međutim, počinitelj može biti i zaštićeni najmoprimac koji odbije iseliti 
iz stana kad su ispunjeni svi uvjeti za njegovo iseljenje (neovlašteno ostajanje u tuđem 
domu protivno zahtjevu vlasnika stana - neudaljavanje). 


2.2. Zatjecanje na kaznenom djelu 


Zatjecanje na kaznenom djelu postoji: 

- neposredno zatjecanje - kad netko opazi počinitelja u prodiranju u tuđi dom 
(mijenjanje brave na vratima) 

- posredno zatjecanje - kad netko opazi počinitelja dok useljava svoje stvari u tuđi 
dom (okolnosti koje upućuju da je upravo osoba koja useljava stvari počinitelj); 
s obzirom na to da postoji i pasivni način počinjenja kaznenog djela, kada se 
osumnjičeni na zahtjev oštećenoga ne udalji iz njegovog doma u koji je prethodno 
ušao uz pristanak oštećenoga, u takvoj situaciji pod zatjecanjem na počinjenju 
valja smatrati situaciju koja slijedi neposredno nakon što oštećeni postavi po- 
činitelju zahtjev za udaljenje iz doma. Policijski službenici uhićuju počinitelja 
koji je zatečen na počinjenju kaznenog djela, a ako postoje razlozi za pritvor, 
dovode istražnom sucu. 


2.3. Naknadno otkrivanje 


Naknadno otkrivanje: kada se izvidima utvrdi osnovana sumnja da je počinjeno 
predmetno kazneno djelo i počinitelj pristane osloboditi stan od osoba 1 stvari, a nema 
razloga za pritvor, policijski službenici podnose kaznenu prijavu protiv počinitelja re- 
dovnim putem. 


2.4. O uhićenju 


Uhićenje: ukoliko počinitelj odbija napustiti dom, policijski službenici ovlašteni su 
ga uhititi sukladno članku 95. stavak 2. ZKP-a ako postoje razlozi za pritvor iz članka 
102. ZKP-a, te ga dovode istražnom sucu sukladno članku 97. ZKP-a. 


ZKP ne dopušta dovođenje istražnom sucu počinitelja kaznenog djela narušavanje 
nepovredivosti doma ako postoji bojazan da će ponoviti kazneno djelo ili da će dovršiti 

pokušano kazneno djelo ili da će počiniti kazneno djelo kojim prijeti, tj. zbog razloga 1z 
članka 102. stavak 1. točka 3. ZKP-a (reiteracijska opasnost), a u svezi s člankom 102. 
stavak 2. ZKP-a. 


Ne bi ga mogli dovesti istražnom sucu zato što za kazneno djelo narušavanje nepo- 
vredivosti doma nije moguće izreći kaznu zatvora od tri godine ili težu kaznu, te stoga 
što se ne radi o imovinskom kaznenom djelu. Sukladno navedenom, sama činjenica da 
počinitelj odbija napustiti tuđi dom nije dovoljna osnova za uhićenje i dovođenje istraž- 
nom sucu iako ta činjenica potpada pod pritvorsk1 razlog iz članka 102. stavak 1. točka 
3. ZKP-a. 


Proizlazi da, ako bi policija dovela počinitelja istražnom sucu s pozivom na pritvor- 
sku osnovu iz članka 102. stavak 1. točka 3. izložila bi se riziku da počinitelj podnese 
prijavu protiv policije zbog počinjenja kaznenog djela protupravno oduzimanje slobode 
iz članka 124. stavak točka 2. KZ-a, tj. kad službena osoba u obavljanju službe drugoga 
protupravno zatvori, drži zatvorena ili mu na drugi način oduzme ili ograniči slobodu 
kretanja. Razlozi za dovođenje počinitelja kaznenog djela narušavanje nepovredivosti 
doma istražnom sucu postoje kada se ostvare uvjeti iz članka 102. stavak 1. točka 1.1 
točka 2. ZKP-a, tj. opasnost od bijega počinitelja i koluzijska opasnost - da će počinitelj 
ometati kazneni postupak. 

Međutim, situacija da se počinitelj krije nije izgledna kao razlog za dovođenje 
istražnom sucu, jer je počinitelj bespravno uselio u tuđi stan, gdje namjerava i stanovati, 
stoga nema opasnosti od skrivanja. Ostaje samo utvrđivanje istovjetnosti, kao pritvorska 
osnova iz članka 102. stavak 1. točka 1. ZKP-a., naravno ukoliko se protekom 24 sata 
kriminalističke obrade od trenutka uhićenja do predaje uhićenika istražnom sucu ne utvrdi 
identitet počinitelja. Uhićenje počinitelja 1 dovođenje istražnom sucu zbog pritvorskih 
osnova iz članka 102. stavak 1. točke 1.12. ZKP-a, tj. zbog opasnosti od bijega 1 zbog 
opasnosti od ometanja kaznenog postupka nije izgledno, što potvrđuje 1 praksa. 


2.5. Taktika postupanja policije prilikom kriminalističke obrade 


1. Ako policija nedvojbeno utvrdi tko je osoba oštećena kaznenim djelom naruša- 
vanje nepovredivosti doma, policija će od oštećene osobe zatražiti dozvolu za ulazak u 
stan koji je počinitelj protupravno zaposjeo (o usmeno zaprimljenom dopuštenju policijski 
službenik će sastaviti službenu zabilješku ili će oštećeni sam sastaviti 1 potpisati pisano 
dopuštenje). 

2. Ako osoba koja se nalazi u protupravno zauzetom domu otvori vrata stana 
policija će ući u stan temeljem dozvole osobe oštećene kaznenim djelom narušavanje 
nepovredivosti doma. Po ulasku će utvrditi identitet osobe zatečene u stanu, odmah je 
pozvati u prostorije policijske postaje radi obavljanja obavijesnog razgovora, te će joj 
ponuditi prijevoz policijskim vozilom. Od osobe se odmah privremeno oduzmu ključevi 
stana, a ispred stana ostane policijski službenik radi opservacije stana, za slučaj da u stan 
pokuša ući druga osoba koja nije zakoniti posjednik. Po dolasku u policijsku postaju, kroz 
obavijesni razgovor i poduzimanjem drugih izvida utvrdit će se je li osoba zatečena u 
stanu počinitelj kaznenog djela narušavanje nepovredivosti doma ili se ne može dovesti 

u svezu s počinjenjem istog, odnosno od te će se osobe nastojati prikupiti obavijesti od 
koristi za provođenje policijskih mjera i radnji. 

Osobu oštećenu kaznenim djelom policija može obavijestiti da je njezin stan sada 
slobodan od osoba te je može poučiti da po Zakonu o vlasništvu i drugim stvarnim pra- 
vima može sama vratiti posjed stana. 


Oštećeni može zatražiti sudsku zaštitu, ali može i sam vratiti posjed stana. Naime, 
temeljem članka 27. Zakona o vlasništvu i drugim stvarnim pravima, osoba koja ima 
pravo na zaštitu posjeda smije sama vratiti oduzeti posjed za vrijeme rokova iz članka 21. 
stavak 3. Zakona o vlasništvu i drugim stvarnim pravima. To je vremensko razdoblje od 
30 dana od dana kada je smetani saznao za čin smetanja i počinitelja, a najkasnije godinu 
dana od dana nastalog smetanja. Samopomoć dopuštena ovim zakonom je posebna vrsta 
razloga koji isključuje protupravnost radnje. Samovlasnim ulaskom u dom oštećena osoba 
ne čini kazneno djelo, jer nedostaje element protupravnosti radnje. 


Ako oštećeni dođe do stana, mijenja bravu na vratima, ulazi u stan, popisuje tuđe 
stvari uz prisutnost javnog bilježnika ili dva svjedoka, sukladno Ovršnom zakonu. Po- 
licijski službenik koji je na opservaciji ne miješa se u vraćanje protupravno oduzetog 
posjeda stana od strane oštećenog. 


Ukoliko bi tijekom opservacije stana na mjesto događaja došao počinitelj 1li neka 
druga osoba te uđe u stan po odobrenju oštećenog, primjerice radi dogovora oko preuzi- 
manja stvari, a nakon toga se počinitelj odbije udaljiti 1z stana policijski službenik će takvu 
osobu uhititi, jer ju je zatekao pri počinjenju kaznenog djela narušavanje nepovredivosti 
doma. Policijski službenik u stan ulazi po odobrenju oštećenog. Može ući u stan i bez 
odobrenja oštećenog, ako uoči da postoji konkretna opasnost za život, tijelo ili imovinu 
ljudi, te pruža intervenciju. 

Ako počinitelj viče ispred vrata, pokušava silom ući u stan i slično policijski službe- 
nik na opservaciji stana (koji je to zamijetio ili na dojavu građana) će ga u tome spriječiti, 
a ako postoji opasnost od nastavljanja činjenja prekršaja po javnom redu i miru i uhititi 
temeljem Zakona o prekršajima, dovesti u prostorije policijske postoje radi prekršajne 
obrade, te dovesti na prekršajni sud radi zadržavanja, uz podnošenje zahtjeva za pokre- 
tanje prekršajnog postupka. 

3. Ako počinitelj (ili osoba koja se nalazi u protupravno zauzetom stanu, ali nije 
u svezi s počinjenjem kaznenog djela), odbije otvoriti vrata stana policija neće silom 
ulaziti u stan bez sudskog naloga, unatoč tome što je pribavila dozvolu za ulazak u stan 
od osobe za koju je utvrdila da je oštećena kaznenim djelom, jer nije zadovoljen uvjet 
hitnosti: policija je dužna prije težih, poduzeti blaže mjere 1 radnje (primjerice, opservaciju 
tuđeg doma) s kojima će postići cilj - osigurati dostupnost počinitelja radi kriminalističke 
obrade + nema osnova za uhićenje počinitelja, tj. nema razloga za pritvor počinitelja (ne 
radi se o imovinskom kaznenom djelu, odnosno nije propisana kazna zatvora najmanje 
tri godine). 

Treba istaknuti da za ulazak u stan radi pronalaženja dokaza za kazneni postupak, 
prema važećem ZKP-a, policiji odobrenje (nalog) daje sud, a ne uvažava se odobrenje 
držatelja stana (jer se takvi ulasci žele podvrgnuti sudskoj kontrol1). 

Umjesto nasilnog ulaženja u stan bez sudskog naloga policija će poduzeti opservaciju 
stana te po izlasku počinitelja iz stana istom pristupiti, obaviti provjeru istovjetnosti 1 
sigurnosni pregled osobe, oduzeti mu ključeve stana u koji se protupravno uselio, odmah 
usmeno pozvati osobu da dođe u policijsku postaju 1 ponuditi joj prijevoz do policijske 
postaje službenim vozilom. Ako se počinitelj odazove takvom usmenom pozivu policije 
s njim će se obaviti obavijesni razgovor u policijskoj postaji i nastaviti s kriminalističkom 
obradom. Dok je počinitelj u policijskoj postaji, policija može obavijestiti oštećenog da 
je stan sada slobodan od osoba i može ga poučiti da ima mogućnost sam vratiti posjed 
stana po Zakonu o vlasništvu i drugim stvarnim pravima. Daljnji postupak je identičan 
opisanome pod točkom 2. 


4. Ako počinitelj (1li osoba koja se nalazi u protupravno zauzetom stanu, ali nije u 
svezi s počinjenjem kaznenog djela), odbije otvoriti vrata stana, a opservacija stana nije 
pravodobno rezultirala dostupnošću počinitelja, jer počinitelj nema namjeru uskoro izaći 
iz stana ili je od početka očito da opservacija neće biti uspješna: 

- policija će zatražiti sudski nalog za pretragu doma, radi pronalaženja počinitelja 
kaznenog djela narušavanje nepovredivosti doma, s obzirom na to da je vjerojatno 
da se isti nalazi u stanu koji je protupravno zaposjeo. 

- odmah po primitku sudskog naloga, policija će nasilno ući u tuđi dom, ako 
osoba odbije otvoriti vrata. Ni u kojem slučaju u nasilni ulazak kroz vrata stana 
ne smije se umiješati oštećenog, jer bi ga se bespotrebno 1izložilo pogibelji u 
slučaju napada počinitelja, a radi se o službenoj radnji policije, na kojoj njegova 
nazočnost nije potrebna. 

- po nasilnom ulasku u stan, policija poduzima pretragu doma radi pronalaženja 
počinitelja (ako se sakrio u stanu) te radi pronalaženja predmeta važnih za ka- 
zneni postupak. 

- nakon završetka službenih policijskih radnji u stanu oštećenog policija će zapeča- 
titi vrata 1 opservirati stan da bi spriječila eventualnog supočinitelja da ponovno 
protupravno zauzme stan, te može obavijestiti oštećenog da je stan slobodan od 
osoba i da može temeljem Zakona o vlasništvu i drugim stvarnim pravima sam 
vratiti posjed svoga stana, odnosno ući u stan kako je opisano pod točkom 2). 


Postupak policije kad je počinitelj s dozvolom oštećenog ušao u njegov stan, ali na 
zahtjev ovlaštene osobe odbije da se udalji iz stana: što se tiče načina ulaska policije u 
stan 1 vraćanja posjeda doma vrijedi sve već ranije navedeno kod prodiranja; nakon što 
oštećeni izda zahtjev počinitelju da se udalji iz stana, policija može uhititi počinitelja, ako 
odbije napustiti stan, nakon što je upozoren na tu mogućnost od strane policije. 


3. MJERE OPREZA PRILIKOM PRETRAGE OBITELJSKE KUĆE ILI 
STAMBENE ZGRADE 


Slijedi pregled policijskih pravila struke o pretraživanju obiteljskih kuća i stambenih 
zgrada kad se u njima skriva naoružani počinitelj. Mogu se primijeniti na situacije obi- 
teljskog nasilja, hvatanja provalnika na djelu, intervencije protiv javnog reda i mira, stanja 
opasnosti za život i imovinu ljudi i dr. Baziraju se na iskustvima policije SAD-a. 

3.1. Prilaženje zgradi 


Najgore što policijski službenik može učiniti je parkirati vozilo ispred mjesta doga- 
đaja, otići prilaznom stazom do ulaza u kuću i pokucati stojeći ispred vrata! Kad policijski 
službenici rabe službeno vozilo, u blizini mjesta događaja isključe plavo rotacijsko svjetlo 
i sirenu, smanje brzinu da se ne čuje škripa guma 1 ugase svjetla na farovima. Promatraju 
područje ispred sebe kako bi uočili sumnjivu osobu, za slučaj da je osumnjičeni u među- 
vremenu napustio zgradu. Policijsko vozilo ne zaustavljaju ispred kuće, nego u njezinoj 
blizini. Izbjegavaju parkirati na istoj strani ulice na kojoj se nalazi 1 kuća gdje interven1- 
raju. Također izbjegavaju parkirati na strani kuće na kojoj su prozori. To omogućava brži 
povratak do vozila, te manju izloženost u slučaju napada. 


Naime, nesporazum ukućana može eskalirati i rezultirati tučnjavom 1 pucnjavom, 
prije nego se pojavi prvi policijski službenik na mjestu događaja. Nasilje se može i po- 
noviti, čak 1 u intervalu od 5 do 10 minuta. Osim toga, ako zlostavljač "vidi" dolazak 
policije kao prijetnju može postaviti zasjedu izvan kuće 1 pucati na njih odmah po dolasku. 
Obje sukobljene strane mogu izaći iz kuće, jer svaka od njih želi prva utjecati na policiju 
svojom verzijom događaja. 


Nakon parkiranja vozila ne odmah izaći, nego nekoliko sekundi slušati i promatrati. 
Isključiti zvučne signale na ručnom satu ili mobitelu. Sa odjeće skinuti sve predmete koji 
zveckaju pri kretanju ili reflektiraju svijetlost u mraku. Ostaviti ih u vozilu. Ručnu vezu 
stišati 1 staviti na selektivno. Ne zalupiti vratima službenog vozila, nego ih tiho zatvoriti. 
Ponijeti svjetiljku, koja može zatrebati i po danu radi pretraživanja podruma ili prostorija 
koje nemaju prozore i/ili svjetla. Policijski službenici tiho 1 bez pretjerane žurbe prilaze 
neočekivanim pravcem kako bi ostali nezapaženi. Zato ne koriste nogostup i ne prilaze 
direktno na vanjski ulaz. Policijski službenici komuniciraju između sebe dogovorenim 
znakovima ili šapatom. 


Ako se unaprijed raspolaže informacijom da je počinitelj naoružan 1 opasan, poli- 
cijski službenici su dužni načiniti plan postupanja, sukladno člancima 41. 1 42. PoNPP-a. 
U tom slučaju policijski službenik može već tijekom prilaženja zgradi pripremiti službeni 
pištolj za uporabu (izvaditi iz korica, ubaciti metak u cijev). To se ne smatra uporabom 
vatrenog oružja, nego mjerom opreza. Vatreno oružje upotrebljava u pravilu po zapovijedi 
neposrednog rukovoditelja, a iznimno 1 samostalno, samo kad je vatreno oružje jedino 
sredstvo za obranu od izravnog napada na njegov život. Pištolj treba držati s obje ruke, 
ispod razine očiju. 

Dijagonalna formacija: po dolasku do zgrade policijski službenici (jedan ili dva) 
zauzmu prostor u blizini kutova zgrade, suprotnih po dijagonali, čime se izbjegava una- 
krsna paljba te pokrivaju svi mogući pravci za bijeg počinitelja iz zgrade. 


3.2. Što poduzeti prije ulaženja na vanjski ulaz 


Brzim obilaskom i provjerom kroz prozore utvrditi opći raspored prostorija kuće. 
Prije ulaženja treba pokušati stupiti u kontakt (telefonom ili neposredno) sa stanarima kuće 
koji nisu osumnjičeni, ako situacija takvo što omogućava, radi otključavanja ili otvaranja 
vrata i prikupljanja informacija o počinitelju. 

Održavati vezu s operativnim dežurstvom policijske postaje o svom položaju 1 o 
tome što se radi, odnosno izvješćivati ga o prilaženju kući, ulaženju, eventualnim za- 
prekama za provođenje zadatka, uhićenju, potrebi pružanja pomoći i dr. Nadalje, prije 
pretrage uvijek treba osumnjičenog usmeno pozvati da se preda 1 da izađe iz kuće s 
rukama podignutim u vis. 


Ako se ne može stupiti u kontakt sa stanarima koji nisu osumnjičeni, ako su vrata 
zaključana, a postoje uvjeti za nasilno i brzo ulaženje kroz vrata, pribaviti i uporabiti teži 
čekić. Ukoliko ima vremena pribaviti isti ili slični ključ ili na drugi način obiti bravu da bi 
se izbjeglo veća oštećenja vrata. Ako su vrata otključana jedan policijski službenik gurne 
vrata tako da se do kraja otvore, dokle god vrata mogu ići, kako bi spriječio mogućnost 
da netko ostane sakriven iza vrata, ukoliko se otvaraju prema unutra. Prije prolaska kroz 
vrata treba vizualno provjeriti unutrašnjost. 


3.3. Ulaženje na glavna vanjska vrata 


Glavni ulaz je zona opasnosti pogotovo za policijskog službenika koji prvi ulazi. 
U zgradu se u pravilu ulazi kroz vrata. Opasnije je ulaziti kroz prozor. Palicom se može 
pokucati na vrata, može se gurnuti vrata palicom kako bi se otvorila ili umetnuti palicu 
između vrata i dovratka kako bi se spriječilo da se zatvore. Treba stati pored vrata, sa 
strane, a ne točno ispred njih. Ne kucati po sredini vrata, nego po rubu, sa strane. Provje- 
riti otvaraju li se vrata prema unutra ili prema van. Ako se šarke vrata vide izvana, vrata 
se otvaraju prema van i obrnuto. Ne ulaziti sam u kuću, nego pričekati pojačanje. Prije 
ulaženja o tome izvijestiti vezom voditelja smjene. 


Ovaj način ulaženja pogodan je kod širokih vrata. Policijski službenici zauzimaju 
položaj svak1 s jedne strane vrata, leđima okrenuti zidu, ali se ne naslanjaju na zid. Ne 
ulaze istodobno, nego jedan za drugim, otprilike u razmaku od jedne sekunde. Prolaze 
kroz vrata uz dovratak, a ne po sredini, te zavijaju svaki na svoju stranu držeći leđa uza 
zid (bez naslanjanja). 

Dijagonalno ulaženje: oba policijska službenika stoje s jedne strane ulaza, gotovo 
istodobno ulaze kroz vrata. Nakon ulaženja svaki zauzima zaklon na suprotnoj strani 
prostorije 1 uzima polovicu prostora kao svoju zonu odgovornosti. Prije ulaženja policij- 
ski službenici se dogovore koji će uzeti koju stranu, a kroz prozor uočavaju potencijalne 
zaklone. 


3.4. O načinu pretraživanja unutrašnjosti kuće 


U idealnoj situaciji, zgrada se pretražuje od prizemlja prema gore. U pretrazi sudje- 
luju minimalno dva policijska službenika. Ne pretraživati dva kata odjedanput, nego kat 
po kat, od dna prema vrhu, bez preskakanja redoslijeda. Ne koristiti dizalo za dolaženje 
na kat. Osmotri i mjesta za koja ti se čini da su premala da bi se u njima osoba mogla 
sakriti. Sagni se kad prolaziš pokraj prozora. 


Ulaženje kroz sobna vrata - metoda brzog zavirivanja 


Policijski službenik proviri sa strane kroz vrata i osmotri prostoriju. Ne izloži cijelo 
tijelo nego samo dio glave i brzo se povuče natrag. Ako nije uspio sve percipirati može 
ponovno proviriti, ali ne u istoj razini kao prvi put, nego se treba sagnuti i proviriti u 

+ 1. v 


strane vrata. 
Metoda "sječenja torte" 


Policijski službenik stane korak iza vrata, sa strane, s pištoljem usmjerenim u prav- 
cu gledanja i pomiče se na suprotnu stranu prema otvoru na vratima. Ako se uzme da 
je početna pozicija bila na nula stupnjeva, završna pozicija je na 90 stupnjeva, međutim 
policijski službenik ne prelazi prag vrata, nego iznutra, koristeći povoljan kut gledanja, 
percipira određeni dio prostora iza vrata. Poželjno je ovu metodu kombinirati s metodom 
brzog zavirivanja, kako bi se provjerilo dio odsječenog kuta prije ponovnog pomicanja. 

Metoda zrcala 


Neki policijski službenici sa sobom nose ručna, prenosiva, mala zrcala (ogledala) 
ili zubarska ogledala koja gurnu iza okvira vrata i pomoću njega osmotre prostoriju, bez 
provirivanja 1 izlaganja tijela. 

Načela kretanja policijskih službenika pri pretraživanju 

Načelo "slijedi vođu" znači da jedan policijski službenik ide naprijed 1 pretražuje, a 
drugi mu "čuva leđa". Podijeljenost uloga "kupuje" vrijeme za reakciju na uočenu prijetnju 
ili napad tražene osobe. Razdvojenost onemogućava da oba dva policijska službenika 
budu istodobno jedan cilj, obojica imaju različite vidokruge tako da pokrivaju i različite 
prostore za koje odgovaraju. Stražnji policijski službenik pokriva prednjeg te odgovara za 
prostor iza sebe. Prednji policijski službenik dolazi na poziciju i osigura prostor ispred sebe, 
signalizira stražnjem policijskom službeniku da krene. Stražnji policijski službenik prođe 
mimo prvog u sljedeći prostor te ga osigurava. Slaba strana ovakvog kretanja je trenutak 
kad policijski službenici prolaze jedan pored drugog. Prednost je u brzini pretraživanja. 


Kretanje na stubištu 


Treba jednom nogom zakoračiti na gornju stubu, a drugu nogu pridružiti. To sprječa- 
va gubitak ravnoteže. Pri silaženju ne skakati. Ako situacija nalaže da se prednji policijski 
službenik ne bi trebao okretati stražnji će s njim komunicirati šapatom. 


Policijski službenici bi trebali povremeno zastati 1 osluškivati. Slušanjem mogu 
otkriti poziciju tražene osobe ako kašlje, kiše, duboko diše, ispušta vjetrove, vrpolji se 
uza zid ili namještaj, podriguje. Miris parfema ili smrad uslijed znojenja također mogu 
odati položaj tražene osobe. 

Kreći se što je tiše moguće, pazeći da te ne odaju sjene koje praviš. Policijski 
službenik pri kretanju gleda ispred sebe, kontrolirajući svoje polje odgovornosti. Pištolj 
drži usmjeren u zonu iz koje očekuje opasnost. Prst ne drži na okidaču, nego na štitniku. 
Policijski službenik koji štiti partnera ispred sebe, ni u jednom trenutku ne smije imati 
usmjeren pištolj u njega. Obojica u svakom trenu moraju znati gdje se onaj drugi nalazi. 
Ne ispuštati jedan drugoga 1z vida, a ako se izgube trebaju se što prije opet naći. 

Prije ulaženja u kuću sa sebe skinuti i ostaviti u vozilu sve što može upozoriti 
osumnjičene 

Sve predmete koji zveckaju, primjerice sitniše iz džepova i ključeve. Deaktivirati 
alarme na satu i mobitelu. Ručnu vezu držati na selektivnom i stišati čujnost. Ne naslanjati 
leđa na Zid, jer to stvara buku (koja može odati poziciju policijskog službenika), nego držati 

leđa neznatno udaljena od zida. Kad policijski službenik ne vidi partnera, a treba s njim 
komunicirati - rabiti šaptanje, a kad imaju vizualni kontakt - koristiti znakove. Znakovi 
rukom su bolji od signala - zviždanja, pucketanja prstima, govora. Policijski službenik 
smije viknuti da upozori partnera na neposrednu opasnost. 


Ako to pomaže, policijski službenik će, pogotovo noću, upaliti svjetlo u prostoriji 
prilikom pretraživanja. To može otkriti položaj osumnjičenoga u prostoriji, direktnim 
iznenadnim osvjetljavanjem ili obraćanjem pažnje na tuđu sjenu. Ona odaje poziciju 
osumnjičenog i kad ga se direktno ne vidi. Ako svjetlo odmaže, policijski službenik će ga 
ugasiti. Pištolj i svjetiljka moraju biti usmjereni u istom pravcu, jedno uz drugo zajedno u 
rukama ili jedno iznad drugog. Svjetiljku držati tako da se može po potrebi brzo ugasiti. 
Ne usmjeravati je nasumično da ne bi nehajno osvijetlio partnera. Ispravno je kretanje 
od tame prema svjetlu! Obrnuto nije dobro zbog vremena potrebnog da se oči priviknu 
na tamu, pa je policijski službenik za to vrijeme "slijep". Paziti da sjena policijskog služ- 
benika ne otkrije njegovu poziciju. 


4. O INTERVENCIJAMA PO OBITELJSKOM NASILJU 
4.1. O obilježjima obiteljskog nasilja 


Pretpostavka uspješnog djelovanja policijskih službenika na intervenciji je pozna- 
vanje obilježja obiteljskog nasilja. Nasilje u obitelji sadržajno je određeno čl. 4. Zakona o 
zaštiti od nasilja u obitelji, a obuhvaća psihičko nasilje (vrijeđanje, prijetnje, izrugivanje, 
omalovažavanje, ucjene 1 sl.), ekonomsko (kontrola nad novcem koji zaradi žrtva, zabra- 
njivanje zapošljavanja, neplaćanje alimentacije, ostavljanje žrtve bez sredstava za život 
i sl.), socijalno (zabranjivanje kontakata s prijateljima, rodbinom, uhođenje, izolacija- 
zabranjivanje izlazaka i druga uznemiravanja 1 sl.), seksualno i tjelesno zlostavljanje te 
oštećivanje imovine. Nije nasilje u obitelji kad se muž i žena ne slažu, raspravljaju, imaju 
različita mišljenja ili se svađaju. 

Najrasprostranjeniji je oblik nasilje muža nad ženom, u preko 60% slučajeva. 
Osnovni psihološki uzrok obiteljskog nasilja je borba za dominacijom ili moći u toj vezi, 
koja ima korijene u patrijarhalnosti društva i neravnopravnoj raspodjeli moći među 
spolovima. Cilj obiteljskog nasilja je stjecanje i zadržavanje kontrole nad partnericom. 
Motivi nasilničkog ponašanja mogu biti strah (od gubitka nečeg vrijednog), frustracija 
(nezadovoljene potrebe), manipulacija 1 zastrašivanje druge osobe da mu da što želi ili 
da na sebe privuče pažnju. Nasilničko ponašanje može biti i rezultat bolesti (duševnih i 
organskih) te s tim u svezi 1 odraz zloporabe opojnih droga. 

Krug fizičkog nasilja može proći kroz više stadija: 

1. Postoji ljutnja kao osjećajno stanje. Osoba je pod stresom, u strahu, ranjiva. 
Percipira određenu osobu i/ili događaj, koji je tzv. okidač nasilničkog ponašanja, 
tj. nešto ili nekog koji je onemogućava ili ometa u ispunjenju želja i ostvarenju 
potreba. 

2. Razdoblje rastuće napetosti u odnosima između počinitelja i njegove žrtve pra- 
ćeno njihovim različitim fizičkim i psihičkim reakcijama. 

3. Događaj nasilja, gubitak kontrole. 

4. Oporavak, privremeni prekid ili završetak agresije. 

5. Počinitelj reagira na događaj postkriznom depresijom, osjećajem krivnje, iscr- 
pljenošću, malaksalošću. 

6. Stanje osjećajne i fizičke ravnoteže, povratak u normalno funkcioniranje ili 
ponavljanje napadačkog kruga. 

Krug fizičkog nasilja može se uklopiti u postojeći krug obiteljskog nasilja, kao 
njegov dio: 

1. obiteljski nasilnik u stanju ljutnje izaziva napetosti u odnosima 

2. dominacija - nasilnik uspostavlja kontrolu nad žrtvom zastrašivanjem, prijet- 
njama, ucjenama 

3. fizičko nasilje 

4. kajanje - nasilnik se srami svog ponašanja 1 osjeća krivnju (vidi gore pod krug 
fizičkog nasilja - treći, četvrti 1 peti stadij) 

5. progon - ako žrtva pokuša napustiti nasilnika, ovaj je pokušava pridobiti obe- 
ćanjima, poklonima. Ako ga napusti nasilnik može pokušati samoubojstvo 1li 
ubiti žrtvu 

6. medeni mjesec - ako dođe do pomirenja to je doba intenzivne intimne veze u 
kojoj se nasilnik privremeno udovoljava željama žrtve. 


lako je osnovno načelo u smislu sigurnosti policijskih službenika na intervenciji "ne 
vjeruj nikome", ipak primarnu prijetnju predstavljaju muškarci. Ako je počinitelj u stadiju 
neposredno pred napadom ili je napad već počeo policijski službenik neće primijeniti 
verbalnu metodu, nego će izdavanjem upozorenja, zapovijedi, fizičkim postavljanjem ili 
primjenom sredstva prisile spriječiti ili odbiti napad. 

U svim ostalim stadijima kruga fizičkog nasilja treba primjenjivati verbalne metode 
rješavanja intervencije po obiteljskom nasilju. Nakon stadija napada može uslijediti novi 
napad, a ne smirivanje. Znajući to policijski službenici moraju djelovati verbalnim me- 
todama u pravcu smirivanja situacije. U tu svrhu policijski službenik mora sudionicima 
događaja ostaviti i dovoljno vremena za to da se smire. Kad policijski službenik očekuje 
nasilničko ponašanje pa postupa grubo prema nasilniku, vjerojatno će izazvati njegovu 
ponovnu agresiju. 

Nek1 nasilnici u stadiju postkrizne depresije mogu pokušati počiniti samoubojstvo, 
iako se naoko doimaju mirnim. Zato policijski službenici neće ni trenutka ostaviti nasil- 
nika samog, bez policijskog nadzora, ni po završetku intervencije, kako bi pravodobno 
mogli reagirati za slučaj pokušaja samoubojstva. Tada smiju primijeniti sredstva prisile 
radi zaštite života i zdravlja samoubojice, po osnovi krajnje nužde. Treba imati na umu 
da u stadiju progona postoji povećani rizik od samoubojstva nasilnika ili ubojstva žrtve 
i poduzeti potrebite mjere i radnje radi sprječavanja štetnih posljedica. 

Obiteljski nasilnici imaju neke zajedničke osobine, kako slijedi: oni u javnom životu, 
nasuprot privatnom imaju imidž poštenog obiteljskog čovjeka. Nasilnikov cilj je postići 
kontrolu nad žrtvom, što postiže zloporabom tjelesne nadmoći nad ženom i društvenog 
utjecaja. Jedan događaj može sadržajno predstavljati obiteljsko nasilje, međutim u većini 
slučajeva radi se o ponavljajućim ponašanjima nasilnika, što će reći da obiteljsko nasilje 
nije slučajni izolirani čin nasilja. Prethodni pozivi policiji ukazuju na povećani rizik da 
će nasilnik biti opasan po svoj ili tuđi život! Nasilnik projicira krivnju za svoje nasilničko 

ponašanje na žrtvu govoreći da ga je ona svojim postupcima "dovela do toga". Većina 
obiteljskih zlostavljača ne napadaju druge ljude, nego samo svoje žene. Većina njih (oko 
90%) može kontrolirati svoj bijes. Umanjuju svoja nedjela komentarima kao što je "samo 
sam je malo udario". 


Gore navedeno ne smije zavarati policijskog službenika da propusti poduzeti po- 
trebite mjere i radnje predviđene pozitivnim propisima. 

Nek1 od pokazatelja potencijalnog ubilačkog ponašanja nasilnika su: kad prijeti 
ubojstvom ili samoubojstvom ili o tome fantazira (mašta); ako posjeduje oružje ili je 
njime u prošlosti prijetio ili ga uporabio na članove obitelji; nasilnik koji vjeruje kako 
žena nema pravo na život bez njega; nasilnik koji vjeruje kako će izgubiti partnericu, a 
ne može zamisliti život bez nje; kad razdvajanje uzrokuje očaj i bijes nasilnika; ako je 
nasilnik depresivan i ne vidi izlaz 1z situacije; kad nasilnik počne djelovati bez obzira 
na zakonske ili socijalne posljedice, kad uzima taoce. Za napomenuti je da je oko jedne 
trećine ubojstava počinjenih u Hrvatskoj rezultat nasilja u obitelji! 

U gore navedenim situacijama s obilježjima prekršaja počinitelja treba uhititi i 
dovesti prekršajnom sucu radi zadržavanja, jer postoji opasnost da će nastaviti s činje- 
njem prekršaja. 

Razlozi zbog kojih žrtve ostaju u nasilnoj vezi: nasilnici izazivaju uvjerenje kod 
žene da nije dobra supruga i majka, da je to uzrok obiteljskom nasilju te se ona osjeća 
odgovornom za održavanje veze; obećanje nasilnika da će se promijeniti, te nada žrtve u 
to; moć, utjecaj i bogatstvo nasilnika - žrtva se boji daje nitko neće moći zaštiti; počinitelj 
poriče i umanjuje značaj nasilja u što žrtva želi povjerovati, jer suprotstavljati se takvim 
objašnjenjima može biti za nju opasno; strah - većina ubijenih žena zbog nasilja u obitelji 
su ubijene nakon što su napustile nasilnog supruga; izolirana supruga nema mogućnost 
provjeriti preko poznanika, prijatelja ili rodbine je li 1 koliko u podređenom položaju; 
propuštanje poduzimanja potrebitih mjera od strane nadležnih državnih tijela u prethod- 
nim slučajevima obiteljskog nasilja; nemogućnost žene da sebi i svojoj djeci osigura dom; 
siromaštvo žrtve nakon razvoda braka; uvjerenje žene da će djeci koristiti ako su njihovi 
roditelji zajedno; vjerovanje da im njihova religija nalaže ostanak s nasilnikom; ljubav 1 
nasilje mogu istodobno postojati u vezi između muškarca i žene, pa neke žene ostaju iz 
ljubav1; muž ucjenjuje ženu da će policiji otkriti ženine kriminalne radnje iz prošlosti; strah 
od promjene. Nasilje u obitelji razlikuje se od drugih prekršaja i kaznenih djela po tome 
što su počinitelj i žrtva bili ili jesu u intimnoj vezi. Policijski službenik te okolnosti treba 
zanemariti kad odlučuje postoje li uvjeti za uhićenje počinitelja obiteljskog nasilja. 


4.2. Provjera istinitosti dojave, ulaženje u tuđi dom i prvi kontakt policijskih služ- 
benika koji pružaju intervenciju sa stanarima 


Ukoliko situacija to omogućuje (nema neposredne opasnosti za zdravlje ili život 
ljudi) policijski službenik će prije same intervencije kratko prikupiti obavijesti od pri- 
javitelja, susjeda, očevidaca o prirodi događaja, broju sudionika, uključenosti oružja, 
rasporedu prostorija, sklonost nekog od članova obitelji alkoholu, ili drogama, poremećaj 
u ponašanju 1 sl. Prijavitelja nikada ne dovoditi na mjesto događaja niti spomenuti njegovo 
ime pred sukobljenima! 

Nakon toga pokucati na vrata i predstaviti se stanarima, priopćiti razlog svog dolaska 
te zatražiti odobrenje za ulaženje u dom. Predstaviti se imenom i prezimenom te u kojoj 
policijskoj postaji radi. Policajac nije dužan reći svoje ime 1 prezime, ako je iz ponašanja 
prisutnih očita mogućnost zloporabe njegovih osobnih podataka (prijetnje, vrijeđanja 1 
sl.). U tom slučaju, ako netko zatraži njegovo ime 1 prezime dat će mu broj svoje značke, 
te ga uputiti na svoje rukovoditelje u policijskoj postaji. 

Ako stanari ne otvaraju vrata, provjeriti je li osoba koja je zvala ujedno i žrtva. 
Naime, u teoriji je zauzet stav da kad intervenciju traži posjednik doma koji smatra da 
je u stanju opasnosti, tada poziv sadrži i dozvolu za ulazak u dom. To znači da policijski 
službenici mogu ući u dom osobe koja je tražila intervenciju iako se posjednik doma ne 
pojavi na vratima doma, a vrata nisu zaključana ili su otvorena; kad vrata otvori osoba 
koja nije ovlaštena dati privolu za ulazak policije; kad vrata otvori osoba protiv koje je 
zatražena intervencija, te se verbalno protivi ulaženju policije u svoj dom! 


Ukoliko su vrata kuće zaključana, a policijski službenici čuju da u stanu netko zove 
u pomoć, ako čuju ili vide (primjerice kroz prozor u prizemlju) da je nekom u kući fizičkim 
napadom ugroženo zdravlje mogu u stan ući i bez odobrenja držatelja doma, po potrebi 
i nasilno, te bez naloga suda. Policijski službenik će se odlučiti na nasilno ulaženje kad 
drugačije ne bi mogao zaštiti zdravlje ili život žrtve u stanu, odnosno kad ne bi mogao 
spriječiti počinjenje kaznenog djela, primjerice silovanje djeteta. 

Ako intervenciju nije zvao nitko iz doma, ako dolaskom na mjesto događaja policijski 
službenici ne zapažaju nikakve znakove nasilja u stanu, a stanari ne dopuštaju ulazak, 
policijski službenik bi trebao biti uporan 1 tražiti da vidi i razgovara sa žrtvom. Ako odluči 
ostati dužan se je udaljiti do ulice i otuda promatrati što se događa u prostorijama. Naime, 
u slučajevima kad policijski službenik nije siguran je li u stanu počinjeno prekršajno i1l1 
kazneno djelo s elementima nasilja, o kakvom se djelu radi, koje su okolnosti počinjenja 
djela, ispravno je ne ulaziti u tuđi dom bez sudskog naloga ili bez privole ovlaštenog 
zakonitog posjednika doma. 


4.3. Postupanje policijskih službenika u stanu 


Uporabiti mjere opreza pri ulaženju u prostorije (vidi pod 3. Pretraga zgrade radi 
uhićenja). Izbjegavati postupanje u kuhinji, jer se u njima nalaze predmeti pogodni za 
napad, primjerice noževi, vilice 1 drugi pribor za pripremanje i posluživanje jela, kipuća 
voda, teški predmeti 1 sl. 

U sumnjivoj situaciji (nema sigurnih znakova opasnosti za napad na članove obitelji 
ili na policijske službenike) vještim komuniciranjem sa sudionicima događaja situaciju 
pretvoriti u normalnu (nema znakova mogućeg napada). Policijski službenici ne smiju 
nevještim postupanjem normalnu i sumnjivu situaciju pretvoriti u opasnu (uzimanje talaca, 
pokušaj samoubojstva, ponavljanje obiteljskog nasilja, napad na policijske službenike 1 
sl.). To bi se moglo dogoditi kad na sumnjivu situaciju ne primijene verbalnu metodu, 
nego umjesto toga brzopleto i nepotrebno reagiraju zastrašivanjem ili silom na svaku 
nesuradnju, prijetnju, omalovažavanje ili uvredu. 

4.3.1. Komuniciranje policijskih službenika sa sudionicima obiteljskog nasilja (ver- 
balna metoda "rješavanja" intervencije) 


Svrha komunikacije policijskih službenika s nasilnikom je smirivanje emocija i pre- 
kidanje nasilja, ane mijenjanje životnih nazora i stavova počinitelja nasilja. U normalnoj 
ili sumnjivoj situaciji, pri ulaženju u kuću, policijski službenici će najaviti svoj ulazak 
riječju "Policija!". Pri ulasku u prostoriju sa sudionicima nasilja pozdravit će, primjerice 
"dobra večer!", zatražit će odobrenje za pristupanje u prostoriju, primjerice "smijemo li 
ući, možemo li porazgovarati? ", čime omogućavaju početno slaganje sa sudionicima. 
Navesti razlog postupanja. 

Prilikom pristupanja osobama koristiti položaje "Z" ili "H" koji policijskim služ- 
benicima omogućava održavanje međusobnog vizualnog kontakta. Policijski službenici 
neće jedan drugome okretati leđa. 


Pustiti da osobe prema kojima se postupa same odrede na kojoj će udaljenosti 
razgovarati s policijskim službenicima. Ako fizički ne morate kontrolirati osobu prema 
kojoj postupate, trebali bi izbjegavati da ga okružite s više ljudi, da ga dodirujete, da ga 
stješnjavate u kut između dva zida. Dodir može koristiti u komunikaciji sa žrtvom ili 
plašljivom osobom, te čak 1 kod nasilnika na kraju kruga nasilja u stadiju depresije. Ne 
približavati se osobi u njen emocionalni prostor (15-46 cm) ni u osobnu zonu (46 cm-1,2 
m), nego ostati u društvenoj zoni, udaljen od osobe oko 1,2-3,6 metara. Ne naslanjati se 
na stol, ogradu ili druge predmete u kući. Ne dopustiti da jedan od sudionika nasilja ode 
potražiti drugog. Osobe oslovljavati s "V1" 1 "gospođo ili gospodine", osim ako osoba 
traži drukčije. 

Ako osoba ne surađuje izdati zapovijed, a ne moliti, međutim izbjegavati uporabu 
riječi kao što su "trebaš, moraš, kad ti ja kažem, ja znam...". Provjeriti je li osoba razumjela 
što joj se nalaže. Imajte na umu da nesuradnja nije otpor. Nesuradnja je znak opasnosti 
od mogućeg otpora ili napada na policijske službenike. Na prijetnju nasilnika nemojte 
odmah reagirati mjerama opreza 1 sredstava prisile. Ne reagirati u ljutnji na psovke, uvre- 
de, omalovažavanje ili prijetnje nasilnika. Ne pokazivati pretjeranu zabrinutost onime 
što se dogodilo. Umjesto toga pokušajte pažnju nasilnika usmjeriti na njegove potrebe, 
primjerice ponudite mu neki izlaz 1z situacije, međutim ne obećavati ono što policijski 
službenik ne može ispuniti. Možete komentirati ponašanje, u smislu je li neko ponašanje 
prihvatljivo ili nije, ali izbjegnite iznositi svoje ocjene o namjerama osoba ili razlozima 
zbog kojih je došlo do nasilja. 

Stvoriti prvi dojam o prijateljskom autoritetu. Ljudi su po prirodi skloni oponašati 
autoritete, pa će prikaz smirenosti policijskog službenika imati na njih umirujući učinak. 
U tu svrhu policajac može sjesti na stolicu, skinuti kapu, što je prije moguće složiti se oko 
nečega s osobama prema kojima postupa, primjerice može reći: "stvarno ste ljuti na njega". 
Ne biti ni pregrub ni preblag. Govoriti mirnim, ali odlučnim glasom. Autoritet policij- 
skog službenika jasan je sam po sebi 1 vidljiv nošenjem policijske odore, stoga policijski 
službenik neće taj autoritet naglašavati nadmenim ili bahatim držanjem ili govorom. Ne 
razgovarajte s odraslom osobom kao s djetetom. 

Prekrižene ruke i noge osobe znače odbojan stav osobe. Policijski službenik treba 
animirati osobu da izađe iz tog odbojnog fizičkog položaja, kako bi pokrenuo komunika- 
ciju, što može postići dodavanjem nekog predmeta ili zamoliti je da nešto pogleda. 

Prilikom komuniciranja i prikupljanja informacija služiti se rječnikom razumljivim 
za osobe prema kojima se postupa. Izbjegavati rečenice s više od pet riječi, pogotovo u 
početku kontakta ili kad je osoba uzbuđena, jer osoba možda neće biti u stanju shvatiti i 
zapamtiti sadržaj svega izgovorenog. Prilikom razgovora pustiti sudionika da prvi govori, 
te da bez ometanja izloži svoje viđenje događaja. Nakon toga postavite ciljana potpitanja. 
Ukratko ponovite pred osobom njegovu verziju događaja i pitajte ga je li to ono što je 
on izjavio, je li se upravo to dogodilo. Razjasnite događaj što je više moguće. Pitajte što 
se i kako dogodilo, a ne zašto. Ne bavite se nasilnikovim problemima 1z prošlosti, stoga 
usmjerite razgovor na događaj zbog kojeg ste došli na intervenciju. Neka osoba vidi da je 
pažljivo slušate dok vam govori. Ako osoba navodi suviše nebitnih stvari, treba usmjeriti 
tijek razgovora na bitno. Izbjegavati riječi kao što su "svak1", "nikad" ili "svi", jer djeluju 
uznemirujuće. 


Kako bi osoba prestala vikati, plakati, vrištati, policijski službenik će je potaknuti 
da priča o bilo čemu, a ako osobu ne smeta može pričati i o samom događaju. U kriznoj 
situaciji, učinkovito sredstvo emocionalnog smirivanja može biti odvraćanje pažnje od 
događaja obiteljskog nasilja, tako da policajac neće pitati "što se dogodilo?", nego će pri- 
vremeno ignorirati njezin bijes 1 pričekati da je prođe ili joj odvratiti pažnju, primjerice 
traženjem usluge "mogu li dobiti čašu vode" ili sugeriranjem suprotnog od onoga što se 
očekuje, primjerice "samo se Vi isplačite", ili "psujte još, slobodno 1 izvičite se". Naime, 
osobi treba ostaviti vremena kako bi objasnila ili poricala osjećaje vezane uz svoje po- 
našanje. Time pokazujete da je svaka osoba vrijedna poštovanja. Ovakav način komuni- 
kacije može biti uspješan kod nasilnika kojeg od ranije poznajete kroz postupanja, koji 
nije naročito opasan, te ste s njim uspostavili dobar odnos. Kod nepoznatog nasilnika to 
može izazvati nepovjerenje 1 novo nasilje. 


Kad nasilje nije došlo do kritične točke, policijski službenik može više puta ponoviti 
pitanje "Što se dogodilo?" i zatražiti dodatne informacije, što skreće nasilnikovu pozor- 
nost s vlastite ljutnje na nešto drugo. U toj situaciji policijski službenik može pokušati 
ponoviti pitanje i nadjačati viku. Kad nasilniku ili žrtvi treba nešto zabraniti, policijski 
službenik može postaviti pitanje "Biste li radije da Vas uhitim?", te mu objasniti da se 
treba smiriti radi sigurnosti ljudi. 


Lijepa riječ i malo humora upućena osobi u krizi može je smiriti irazvedriti. Nemojte 
pokušavati silom razvedriti osobu u depresiji, jer će ona to shvatiti kao da ne uvažavate 
njegov trenutni pogled na stvari i događaje. Ako je svađa u tijeku, prilikom ulaženja 
policijski službenici mogu snažno zalupiti vratima stana, najavivši se riječju "Policija!", 
što može trenutno prekinuti svađu. 

Nakon što nasilnik ispriča svoje "crno-bijelo" viđenje događaja, primjerice da mora 
ženu držati pod kontrolom uhođenjem, zabranjivanjem kontakata, jer će ga u protivnom 
prevariti s drugim, policijski službenik ga može pokušati navesti na razmišljanje o tome 
na koji bi drugi učinkovitiji, nenasilni način mogao zadržati svoju ženu. Kad nasilnik 
ima pogrešne informacije, primjerice uvjeren je da su sve žene nevjerne policijski služ- 
benik može pokušati navesti napadača da preispita izvore svojih informacija i njihovu 

eventualnu neispravnost. Ako zlostavljač vidi jedan jedini uzrok problema, primjerice 
nasilni muž vidi želju svoje žene da ode od njega činjenicom da ima ljubavnika, policijski 
službenik može pokušati potaknuti ga da razmisli o tome što govori i je li to pogrešan 
zaključak. Ukoliko nasilni otac opravdava svoje nasilno ponašanje tvrdnjom da djecu treba 
"preventivno, povremeno istuć1", jer su lijena i neposlušna (isticanje osobnosti na štetu 
činjenica), te da je batina "jedina efikasna metoda preodgoja", policijski službenik može 
pokušati preusmjeriti nasilnikovu fokusiranost s ličnosti djeteta na činjenice. Određene 
riječi mogu izazvati sjećanja 1 osjećajne reakcije te utjecati na promjenu ponašanja kod 
nasilnika, primjerice zdravlje, blagostanje, djeca, mir, sreća, obitelj, školovanje, zaposle- 
nje. Isto to može se dogoditi pozivanjem policijskog službenika na obiteljsku čast i ime 
nasilnika, njegov kulturni identitet, skupinu kojoj pripada, na očekivanja ljudi iz njegove 
okoline. Ne rabiti riječi koje asociraju na slabosti, nego one koje s obzirom na okolnosti 
situacije naglašavaju pozitivne mogućnosti. Naglasiti koje bi koristi napadač mogao imati 
od nenasilnog ponašanja, kao i to koje bi negativne posljedice mogao izbjeći, ako to nije 
u suprotnosti sa zakonom. 

Ako nema razloga za prekršajno uhićenje počinitelja prekršaja, policijski službenik 
može predložiti rješenje supruzi i suprugu, odvojeno. Kad se oni slože oko rješenja može 
ih se skupiti zajedno da pred policijskim službenicima zaključe sporazum. 


4.3.2. Postupanje u stanu u opasnim situacijama 


U opasnim situacijama, kad još nije došlo do fizičkog nasilja, ako se nitko od uku- 
ćana ne suprotstavlja nasilniku 1 "ne hrani" njegovu ljutnju, to ni policijski službenik ne 
smije učiniti, pa će ljutnja nasilnika uskoro splasnuti, jer je teško dugo održavati visoku 
razinu bijesa. Policijski službenik će to postići tako da potvrđuje nasilnikove izjave, ali 
bez pokazivanja emocija, bez izdavanja zapovijedi, bez uporabe sredstava prisile prema 
nasilniku. Čak može uvažiti neke opravdane tvrdnje nasilnika i zahvaliti mu na njima. 
Može ponavljati jednu te istu osnovnu poruku, primjerice "smirite se!", te navesti razlo- 
ge zbog kojih bi osoba trebala biti smirena. Pri tome policijski službenik ne smije imati 
prijeteće držanje tijela, a njegov govor ne smije odavati strah. 

U složenim situacijama (primjerice, muž prijeti ženi nasiljem, istodobno starije 
dijete brani mamu tako da se postavi između roditelja, skupljaju se susjedi, na mjesto 
događaja dolazi ženin brat i sl.) policijski službenik će rješavati jedan po jedan problem, 
tako da prvo riješi onaj 1z kojeg izvire najveća opasnost. Smatra se da sigurnost policij- 
skih službenika na intervenciji nije upitna kad je omjer policijskih službenika i sudionika 
događaja 2:1 u korist policije, da nije previše rizična kad je omjer 1,5:1 u korist policije, 
primjerice 3 policijska službenika postupaju prema dvije osobe. Kad je omjer snaga 1:1 
policijski službenici bi svaki posebno trebali biti snažniji 1 okretniji od osoba prema ko- 
Jima postupaju. Ako je omjer snaga nepovoljan za policiju, a dođe do eskalacije sukoba 
pa policija ne može kontrolirati situaciju trebaju se povući 1 pričekati pojačanje, s tim 
da mogu uporabiti vatreno oružje radi zaštite svog ili tuđeg života, kad je to nužno. Pri 
tom moraju paziti da ne naprave "više štete nego koristi", sukladno načelu razmjernosti 
iz članka 21. ZoP-a. 


Kad su osobe u fizičkom sukobu treba zapovjediti prestanak tučnjave. Osoba koja 
odbija postupiti po zapovijedi (pasivni otpor) izlaže se riziku da protiv nje policija primijeni 

sredstva prisile. Ako žrtva iskoristi dolazak policije da bi se osvetila zlostavljaču za ozljede 
koje joj je nanio do dolaska policije, policijski službenici će odbiti taj napad na najblaži 
učinkovitiji način, primjerice postavljajući se tijelom između žrtve i zlostavljača. Kad 
nema vremena za izdavanje zapovijedi, jer bi se time omelo izvršavanje zadatka (zaštita 
zdravlja ljudi) policajac može i bez prethodnog upozorenja uporabiti tjelesnu snagu ili 
drugo sredstvo prisile na osobu koja je trenutno u napadu. Razdvojiti ih jedne od drugih. 
Ne uporabiti silu na osobu koja se defanzivno brani (ne uzvraća udarce, nego ih blokira 
i uzmiče) ili koja rastavlja sudionike u tučnjavi! Policijski službenik neće prijaviti osobe 
koje su samo rastavljale žrtvu i napadača, te neće prijaviti osobu koja se samo branila. 
Treba prijaviti samo zlostavljača za napad, bez obzira radi li se o narušavanju javnog reda 
i mira u stanu (tučnjava ometa mir okolnih stanara) ili o obiteljskom nasilju. 


Policijski službenik mora paziti da mu netko ne izvuče službeni pištolj iz korica, 
stoga neće dopustiti osobama da mu se previše približe. Prosječna odrasla osoba može 
prijeći sedam metara u manje od sekunde 1 pol, stoga se policijski službenik ne bi trebao 
približiti osobi koja u ruci drži hladno oružje na udaljenost manju od sedam metara, nego 
pripremiti vatreno oružje za uporabu i zapovjediti joj da odloži oružje na pod 1 legne 
potrbuške tri koraka dalje. Ukoliko osoba ne napada policijskog službenika nožem, ali 
odbija ga predati, pruža aktivni otpor. Policijski službenici neće uporabiti vatreno oružje 
na osobu naoružanu hladnim oružjem, nego će pripremiti vatreno oružje za uporabu za 
slučaj napada, blokirati mu odstupnicu, skloniti ukućane na sigurno, pozvati pojačanje 1 
pregovarati. Neće mu se približavati, neće pokušati uporabom tjelesne snage oduzeti nož, te 
na taj način neće provocirati obiteljskog nasilnika da ih napadne nožem. Ako bi policijski 
službenici to namjerno radili s ciljem da na njega uporabe vatreno oružje radilo bi se o 
smišljenom ubojstvu, a ako bi to radili iz neznanja - o isprovociranoj nužnoj obrani. 


Kad policijskog službenika napadne teško pijana osoba, duševni bolesnik ili dijete, 
policijski službenik je dužan ograničiti svoju obranu tako da se privremeno ukloni ili uz- 
makne pred napadačem, da ne uzvraća protunapadom, odgodi uporabu sredstava prisile, 
osim ako takva defanzivna obrana ne jamči uspjeh ili se pokazala nedostatnom. To je 
zato što takvi napadači nisu krivi ili su smanjeno neubrojivi, pa ih policijski službenik 
mora "čuvati od samoga sebe", iako prema njima postupa represivno. No, kad takva osoba 
napadne nekog od ukućana, policijski službenici će hitno pružiti nužnu pomoć i odbiti 
napad pijane ili duševno bolesne osobe. 

Procijeniti težinu i vrstu vidljivih ozljeda te ispitati sudionike o eventualnim unutar- 
njim ozljedama. Po potrebi policijski službenik će pružiti prvu pomoć ozlijeđenoj osobi, 
ako ima takvo znanje 1 organizirati pružanje hitne medicinske pomoći. 


4.3.3. Ostale radnje koje policijski službenici na intervenciji trebaju poduzeti u sta- 
nu i prekršajno uhićenje 


Provjeriti identitet svih osoba zatečenih u stanu. Sve prijatelje, rođake 1 radoznale 
koji nisu sudjelovali u sukobu i nemaju informacije o događaju nagovoriti ili zapovjediti 
da napuste stan. Razdvojiti stanare tako da ne mogu čuti ni vidjeti što ostali izjavljuju o 
događaju. Najbolje ih je odvojiti zidom tako da je jedna osoba vani, a jedna unutra ili da 
je svaka osoba u zasebnoj sobi s policijskim službenikom. 

Obaviti kratke obavijesne razgovore u onom opsegu u kojem to okolnosti dopušta- 
ju. Utvrditi prirodu spora (prekršajno ili kazneno djelo nasilničkog ponašanja u obitelji; 
prekršaj protiv javnog reda i mira svađom, vikom, galamom ili na drugi način, kazneno 
djelo, primjerice silovanje maloljetnice, pokušaj ubojstva). 

Od žrtve prikupljati obavijesti u odvojenoj prostoriji, bez nazočnosti zlostavljača. 
Policijski službenik će pitati žrtvu o prijašnjim slučajevima nasilja u obitelji, njihovoj 
učestalosti i težini, postoje li zaštitne mjere (zabrana približavanja, zabrana uhođenja, 
udaljenje iz stana 1 sl.) te ako je tako može li o tome pokazati kakvu dokumentaciju. Pitati 
žrtvu traži li smještaj u sklonište za žrtve nasilja u obitelji. Ne davati informacije žrtvi o 
tome što namjerava učiniti, dok ne pribavi sve nužne informacije. 


Ako je potrebno obaviti očevid, osigurati mjesto događaja do dolaska očevidne ekipe. 
Ukoliko se osumnjičeni sakrio negdje u kući pitati stanare gdje bi mogao biti te tko sve 
koristi prostorije u kojima bi se osumnjičeni mogao nalaziti. Tražiti odobrenje za pretragu 
kuće zakonitog posjednika doma. Provesti hitnu pretragu doma, bez sudskog naloga, radi 
uhićenja počinitelja obiteljskog nasilja, kad od njega 1 dalje prijeti opasnost. 

Kad je zlostavljač uhićen prije obavljanja obavijesnog razgovora odvesti ga do 
službenog vozila. Prije ulaska u vozilo nad njim obaviti pregled osobe radi pronalaženja 1 
oduzimanja predmeta pogodnih za samoozljeđivanje, bijeg, napad ili otpor. Po potrebi ga 
vezati. Upoznati ga s pravima uhićenika. Prije smještanja uhićenika u vozilo, pregledati 
vozilo i skloniti sve predmete s kojima bi se uhićenik mogao ozlijediti u prtljažnik. 

Ukoliko je osumnjičeni pobjegao s mjesta događaja prije dolaska policije, od osoba 
zatečenih u stanu tražiti informacije o njegovom mogućem mjestu boravišta (radno mje- 
sto, rodbina, prijatelji 1 dr.). Odmah ga potražiti na tim adresama radi sprječavanja da se 
naknadno vrati kući, na mjesto nasilja. 


Obiteljskog nasilnika - duševnog bolesnika koji izravno ugrožava svoj ili tuđi ljudski 
život ili zdravlje, policija može samoinicijativno dovesti u psihijatrijsku ustanovu, bez 
prethodnog liječničkog pregleda, sukladno članku 24. Zakona o zaštiti osoba s duševnim 
smetnjama. Ako slučaj nije osobito žuran, policija traži dolazak Hitne pomoći na mjesto 
događaja, liječnici obavljaju liječnički pregled i odlučuju je li potrebno osobu smjestiti 
u psihijatrijsku ustanovu, sukladno članku 23. Zakona o zaštiti osoba s duševnim smet- 
njama. Ukoliko ga liječnici hitne pomoći upute na liječenje, a izraze zabrinutost za svoje 
zdravlje, osobnu sigurnost ili život, policijski službenik će se voziti u kolima hitne pomoći 
i paziti da duševni bolesnik ne napadne liječnike dok ne bude predan u psihijatrijsku 
ustanovu. Policija podnosi zahtjev za pokretanjem prekršajnog postupka redovnim putem, 
tj. bez dovođenja počinitelja prekršajnom sudu, ako bude prisilno zadržan na liječenju u 
psihijatrijskoj ustanovi. Prema članku 25. stavak 1. Zakona o zaštiti osoba s duševnim 
smetnjama psihijatar koji primi obiteljskog nasilnika dužan je odmah poduzeti dijagno- 
stičke i terapijske postupke 1 najkasnije za 72 sata utvrditi postoje li razlozi za prisilno 
zadržavanje u psihijatrijskoj ustanovi. Ako psihijatar otpusti osobu nakon proteka roka od 
72 sata policija može uhititi obiteljskog nasilnika po izlasku iz psihijatrijske ustanove, s 
tim da je dužna obrazložiti razlog zbog kojeg osobu nije odmah ili u roku od 12 sati dovela 
i predala prekršajnom sucu, sukladno članku 145. stavak 4. Zakona o prekršajima. 

Ukoliko policijski službenici po ponašanju počinitelja posumnjaju da je pod utjeca- 
jem alkohola/opojnih droga podvrgnut će ga odgovarajućem ispitivanju. Sukladno članku 
147. stavak 1. Zakona o prekršajima policija će zadržati počinitelja u policijskoj postaji do 
otrežnjenja, a najduže do 12 sati, kad utvrdi da je prekršaj počinio pod utjecajem opojne 
droge ili alkohola, a postoji bojazan da će u takvom stanju nastaviti s činjenjem prekršaja. 
Takva osnovana bojazan postoji, primjerice kad unatoč upozorenjima policijskog službe- 
nika, počinitelj nije prestao s nasiljem ili je pokušao ponoviti prekršaj tijekom policijske 
intervencije. Do isteka roka od 12 sati policija ne mora počinitelja predati prekršajnom 
sucu, nego ga može pustiti na slobodu, ako je otrežnjenjem prestala opasnost da će nastaviti 
s činjenjem prekršaja. Policijsko zadržavanje radi otrežnjenja uvjetovano je zatjecanjem 
počinitelja u prekršaju u alkoholiziranom stanju. Ako je alkoholiziranoj ili drogiranoj 
osobi potrebna liječnička pomoć zbog prevelike doze alkohola ili droge u krvi, neće se 
zadržavati u policijskoj postaji, nego će se prevesti u bolničku ustanovu koja ima odjel 
psihijatrije, postupajući jednako kao što je opisano za duševne bolesnike. O tome odmah 
obavijestiti centar za socijalnu skrb. 

Policija može dovesti i trijeznog (ali agresivnog) počinitelja u policijsku postaju, ako 
postoje uvjeti za njegovo zadržavanje iz članka 146. Zakona o prekršajima, a jedan od tih 
uvjeta je 1 taj da je policija zatekla osobu na počinjenju prekršaja. To znači da je policija 
došla na mjesto događaja tijekom čina obiteljskog nasilja ili nakon počinjenja prekršaja, 
ali je iz okolnosti slučaja očito da se radi o obiteljskom nasilju 1 tko je počinitelj prekršaja. 
Izvedeno zatjecanje znači zatjecanje na mjestu radnje nakon počinjenja prekršaja kao 1 
zatjecanje na nekom drugom mjestu, međutim između zatjecanja i počinjenjenja radnje 
obiteljskog nasilja ne smije proći dulje vremensko razdoblje. U praksi prekršajni sudovi 
određuju zadržavanje na prijedlog policije kad policija pronađe i dovede počinitelja na 
prekršajni sud tijekom dana u kojem je počinio prekršaj. Ako protekne više dana prekr- 
šajni sud, temeljem zahtjeva za pokretanjem prekršajnog postupka, podnijetog u redovnoj 
proceduri (bez dovođenja počinitelja na prekršajni sud) može sam odrediti zadržavanje 
protiv počinitelja za kojeg je utvrđena osnovana sumnja da je počinio prekršaj obiteljskog 
nasilja te osnovana bojazan da će nastaviti s počinjenjem prekršaja. 

U intervenciju 1 prekršajnu/kriminalističku obradu uključuju se policijski službenici 
specijalizirani za maloljetničku delinkvenciju ukoliko je nasiljem oštećeno dijete ili je 
maloljetna osoba prisustvovala nasilju ili je počinjeno kazneno djelo nasilničkog ponašanja 
u obitelji. Ukoliko je potrebno obaviti obavijesni razgovor s djetetom ili maloljetnikom 
ili je dijete potrebno žurno zbrinuti odmah zatražiti dolazak i intervenciju socijalnog 
radnika centra za socijalnu skrb. 

Žrtvu treba upoznati s mogućnostima izricanja zaštitnih mjera, što će policija po- 
duzeti protiv zlostavljača, dati joj adresar ustanova koje pružaju zaštitu žrtvama nasilja 
u obitelji, upoznati je s djelovanjem takvih ustanova i o mogućnostima sklanjanja žrtve 
u sklonište. Upozoriti oštećenu da samoinicijativno ne napušta sklonište, kad počinitelj 
pokazuje znakove ubilačkog ponašanja! 


U slučaju saznanja da počinitelj posjeduje ilegalno oružje zatražiti od suda nalog za 
pretragu stana radi privremenog oduzimanja svega oružja koje se pronađe u stanu. 


Obiteljsko nasilje može prerasti u kazneno djelo nasilničkog ponašanje u obitelji, 
ako je počinitelj svojim postupkom doveo žrtvu u ponižavajući položaj, primjerice pri- 

siljavanjem da mu ljubi stopala (cipele), liže pod, pljuvanjem, šamaranjem, vučenjem za 
uši ili kosu, udaranjem 1 sl. 

Podnijeti zahtjev za pokretanjem prekršajnog postupka i/ili kaznenu prijavu zbog 
nasilničkog ponašanja u obitelji. Policijski službenik specijaliziran za poslove maloljetničke 
delinkvencije supotpisat će prijavu, počinitelja dovesti na prekršajni sud ili istražnom 
sucu, ako postoje uvjeti za zadržavanje/uhićenje. Tražiti od suda izricanje zaštitne mjere 
te povratnu informaciju o tome je li sud izrekao i koju zaštitnu mjeru. U slučaju da sud 
nije odredio zadržavanje/pritvor, policija je dužna o tome odmah obavijestiti žrtvu! O 
svom postupanju policija će dostaviti izvješće nadležnom centru za socijalnu skrb kako 
bi se provele mjere obiteljsko pravne zaštite. 

